
El valor del dubte 


El dubte està tan lligat a la ciència que aquesta, sense aquell, no pot existir. 


4El bon escepticismen, Antoni Rovira i Virgili 


Començo aquest text amb una frase extreta d'un article d'Antoni Rovira i Virgili, po- 
lític i home de lletres que dóna nom a la nostra Universitat, Fa referència a un dels 
elements bàsics per entendre i practicar la ciència: el dubte. Aquesta idea és present en 
filòsofs i altres persones que han reflexionat sobre aquesta questió, i esdevé el motor 
gràcies al qual la nostra societat avança dia a dia en coneixement, 

Plantejar-se un treball de recerca al batxillerat suposa per als estudiants posar en 
marxa els mecanismes que es deriven de formular-se dubtes sobre temes que els en- 
volten, que els preocupen. Linterès personal es converteix en una forta motivació per 
aconseguir que el treball realitzat vagi una mica més enllà d'un conjunt ben estructurat 
d'idees i una anàlisi rigorosa, I això és el que trobem a les pàgines que segueixen: inicia- 
tives ben fonamentades que mostren un bon talent per assolir els reptes que, etapa rere 
etapa, els anirà posant la vida professional i personal. 

Formular-se dubtes i resoldre ls és una activitat que necessita un bon entrenament, 
es pot fer de manera autodidacta però és molt més profitós tenir a la vora un bon 
centrenadors, una persona que t'ajudi a definir clarament els reptes i que et doni bons 
consells per anat assolint les diverses etapes. Per això, resulta fonamental comptar amb 
els tutors dels treballs de recerca, a fi que el recorregut que s'inicia amb força incògnites 
resulti més planer i doni resultats, els quals, de vegades, com en qualsevol recerca que 
es dugui a terme, no sesperen, però, en definitiva, proporcionen una visió aprofundida 


sobre un tema i un altre horitzó per a aquelles preguntes inicials. 


Desig de saber 


Tot plegat constitueix un començament significatiu per a futures recerques, perquè 
un cop tastat el gust de plantejar-se noves fites resulta ben difícil no deixar-se atrapar 
pels desafiaments diversos que ens proposa la ciència actual. 

La universitat i, en concret, la Universitat Rovira i Virgili, promou de diverses ma- 
neres el conreu de la recerca com a part de la seva tasca primordial dins de l'ensenya- 
ment superior, Per això, tenen un valor força significatiu les activitats que afavoreixen 
l'interès pel coneixement, com la realització dels treballs de recerca a secundària. 

Per finalitzar, voldria agrair la participació dels estudiants i dels centres de secun- 
dària de la demarcació en aquest concurs que ens permet constatar, any rere any, el 
treball per fomentar la investigació en aquesta etapa, així com la voluntat decidida del 
Consell Social de seguir col-laborant en la cerca de talent que s'incorpora a la nostra 


Universitat. 


FRANCESC XAVIER GRAU 
Rector de la URV 

Pròleg 


Amb l'edició del tercer llibre de la sèrie que recull els treballs guanyadors dels premis 


Consell Social als millors treballs de recerca de secundària i cicles formatius de grau 


superior, en aquesta ocasió dels cursos 2009-10 i 2010-11, busquem tres objectius ben 


diferents: 


t- 


D'una banda, retre el merescut reconeixement a uns nois i noies que en el moment 
de començar el treball de recerca van decidir posar-hi el coll i fer una feina excel- 
lent, sota la tutoria d'uns professors que també s'hi van involucrar. 

D'altra banda, posar a l'abast dels estudiants que ara estan immersos en aquest 
tràfec uns treballs que els serveixin de referent a l'hora de planificar una feina, la 
recerca, que probablement sigui la primera vegada que s'han de plantejar. D'aques- 
ta manera motivarem lexcel-lència en l'àmbit de la recerca en una franja d'alum- 
nes que el curs vinent es matricularan en un ensenyament superior, Serà aleshores 
quan aquest coneixement adquirit durant la preparació del seu treball esdevindrà 
una de les eines més útils per assolir la millor formació acadèmica i la capacitació 
professional. 

I finalment, difondre a la societat, entre la joventut sobretot, que la bona recerca 
també pot estar feta per joves. La paraula recerca inspira imatges de gent molt se- 
riosa amb bata blanca —gent gran, és clar, que en saben moltl— envoltada de mà- 
quines sofisticades i pissarres plenes de fórmules, capficada amb uns tubets d'assaig 
que treuen fum de colors, csi són de ciènciesx, o bé deixant-se la vista en immenses 
biblioteques noucentistes, esi són de lletresx, Bromes a part, i sense cap ànim de 
banalitzar-la, amb la publicació del llibre volem normalitzar una activitat que ha de 


ser cosa de tots, també dels més joves, i que és pal de paller del futur que els espera. 

Desig de saber 
Finalment, vull agrair als autors, tutors, membres del jurat, personal del Consell 
Social, Servei de Publicacions i Servei de Recursos Educatius la participació en tot el 


procés del premi i l'edició del llibre i el DVD adjunt. 


ÀNGEL CUNILLERA 


President del Consell Social de la URV 

Durant les llargues, però amenes, hores que dediquem els membres del jurat a llegir els 
treballs de recerca que opten als premis Consell Social URV, ens preguntem moltes ve- 
gades què deu haver portat l'estudiant a escollir el tema del treball que estem avaluant. 
Sovint trobem la resposta escrita en un segon terme del text mateix, 

Algunes d'aquestes respostes podrien ser: cA mi el professor de l'institut m'ha do- 
nat el tema i jo m'he encarregat de desenvolupar-lox, cel tema que treballo m'ha inte- 
ressat des de petitx, calgun dels meus familiars o amics tenen coneixements relacionats 
amb el tema i em poden ajudar:, cels amics de la colla me l'han aconsellatx, ccom que 
és el que vull estudiar a la universitat, em serveix de preparació:, che agafat el més fàcil 
que he trobats, cés un tema desconegut que em permetrà augmentar els meus conei- 
xements2, cés un reptes, etc. 

La majoria de les crespostesx o motivacions tenen un denominador comú: el desig 
de saber més, que ens fa progressar com a persones i com a membres de la societat, 
a partir de l'efecte que descriu magistralment Charles Van Doren: en el seu llibre A 
History of Rnouledge: Past, Present, and Future: 


El desig de saber, quan comprens que no en saps gens, és uni- 
versal i probablement irresistible. Va ser la temptació original de 
la humanitat i no hi ha cap dona ni cap home i, en especial, cap 
noi o noia que pugui lluitar contra això gaire temps. Però és un 
desig, com va dir Shaltespeare, que com més salimenta més creix, 
És impossible saciar la set de coneixement. I com més intel-ligent 


ets, més set tens. 


1 Charles Van Doren (1992). cA History of Rnouledge: Past, Present, and Future. 

De sadollar aquesta set se nocupen, cronològicament parlant, els pares i mares 
quan, amb paciència i afecte, donen respostes a les mil i unes preguntes que tots i totes 
els hem fet, des de la infantesa. Més tard, el professorat de les diverses etapes educati- 
ves intenta despertar i guiar la nostra curiositat permanent envers les coses que passen 
al món, per tal de seguir alimentant la font del coneixement. El treball de recerca de 
batxillerat o el treball de síntesi dels cicles formatius de grau superior condensen un 
bon grup de preguntes amb resposta. 

Any rere any veiem més qualitat en els treballs presentats, més quantitat de candi- 
datures als premis i més bons resultats dels guanyadors al llarg de la carrera acadèmica 
iniciada i feta a la Universitat Rovira i Virgili. 

De fet, moltes de les persones guanyadores de la primera convocatòria (2006—07) 
ja s'han incorporat amb èxit al món professional i fins i tot algun dels treballs presen- 
tats ha evolucionat ràpidament en un llibre publicat" el dia de Sant Jordi de l'any 2011 
per l'autora. 

Tot això, i més, ens enorgulleix i ens fa continuar la nostra tasca de projectar aquell 


irresistible desig de saber que es reflecteix en tots els treballs presentats. 


JoRDI GAVALDÀ 1 CASADO 


Secretari executiu del Consell Social de la URV 


MARIA BARGALLÓ ESCRIVÀ 


Vicerectora d'Estudiants i Comunitat Universitària de la URV 


2 — Vanessa Fibla (2011). Cura sana: remeis tradicionals d'Alcanar. 

DEL RAM DEL PRIORAT AL VINAGRE DE 
MERCAT. ELABORACIÓ ARTESANAL D'UN 
VII EL PROCÉS DE TRANSFORMACIÓ EN 
VINAGRE. ANÀLISI COMPARATIVA AMB DOS 
VINS MÉS DE LA COMARCA 


JoAN DURAN BERTRAN 
Institut Gabriel Ferrater i Soler (Reus) 


TUTORA: PALOMA PÉREZ MARCHAMALO 


Aquest treball aprofundeix en la transformació del raim en vi. Amb els coneixements 
teòrics actuals i les tècniques més rudimentàries utilitzades en la tradició familiar, es 
posa en pràctica tot el procés de vinificació. Es comparen les característiques del vi 
resultant amb d'altres dos de la mateixa zona vitivinícola i es continua estudiant si exis- 
teixen diferències significatives en el procés de transformar aquests vins en vinagre, Un 
cop finalitzat el procés d'acetificació, el vinagre resultant hauria d'assolir la categoria de 
vinagre comercial. El seguiment el vaig fer a partir de les anàlisis de la mesura diària 
de l'acidesa d'unes mescles d'aquests darrers vins barrejats amb vinagre per intentar 
arribar a la categoria de vinagre comercial. Això representa un total de 9 anàlisis diàries 
al llarg d'un mes. Aquest control tan exhaustiu dels resultats m'ha permès obtenir un 
gràfic més precís de l'evolució de l'acidesa al llarg del temps. 

Vam escollir un vi pertanyent a la DO Priorat i un altre de la DO Montsant perquè 
el raim utilitzat en l'elaboració del vi artesanal es va veremar en una finca del terme 
municipal de Falset, zona DO Montsant, tot i que les característiques del terreny són 
més similars a la zona de la DO Priorat. 

Vaig comparar aquests vins seguint els paràmetres seguents: el grau alcohòlic, els 
nivells de sucre totals, l'acidesa total, l'acidesa volàtil, el diòxid de sofre lliure, el diòxid 
de sofre total i el pH. Pel que fa al procés d'acetificació, estudiava la variació de l'acidesa 
de la mescla de vi i vinagre en un període de 33 dies, sense arribar a assolir la categoria 
de vinagre comercial. 

Un vi es fa vinagre quan els bacteris acètics transformen l'etanol que conté en àcid 
acètic, De tots els mètodes de producció de vinagre, vam decidir seguir el mètode tra- 
dicional o d'Orleans perquè és el que menys recursos tècnics requereix (ús d'encenalls 
de fusta, injectors d'aire, grans dipòsits, etc.) i el més senzill de dur a terme, la qual cosa 
no vol dir que no sigui efectiu, en tot cas és el més lent. 

Cal començar per preparar una mescla de vi i vinagre amb unes determinades pro- 
porcions. S'afegeix vinagre al vi perquè conté bacteris acètics que actuaran com a ac- 


tivadors de la fermentació acètica i acceleraran el procés. Un cop preparada la mescla 


19 


Desig de saber 


en un recipient, es deixa airejar perquè els bacteris estiguin en contacte directe amb 
l'oxigen, element indispensable per al procés d'acetificació. 

Després de fer un assaig en blanc durant lestiu vam decidir utilitzar una proporció 
d'1/3 de vinagre per 2/3 de vi. 

Vaig mesurar l'acidesa a partir d'unes anàlisis diàries de cadascuna de les tres mes- 
cles de vi i vinagre, durant 33 dies. Per fer-ho vaig utilitzar el mètode volumètric, que 
consisteix a determinar la concentració molar d'una substància anomenada substàn- 
cia a valorar, afegint un volum d'una segona substància de concentració molar cone- 
guda (substància patró), que reacciona amb la primera. Dels diferents tipus de valo- 
racions que es poden fer, jo vaig emprar la d'àcid-base perquè la meva reacció és de 


neutralització. 
CH,.COOH 4 NaOH — CH.COONa 4 H,O 


En la meva valoració àcid-base la substància a valorar és la concentració d'àcid acètic 
en les mescles dels tres vins amb vinagre i la substància patró és hidròxid de sodi. 

En el seguiment del procés d'acetificació és imprescindible que es respecti l'hora 
de les anàlisis i l'ordre en les mostres. Jo vaig repetir el mateix procés com a mínim 2 
vegades més per fer la mitjana aritmètica dels cm. gastats de NaOH i així considerar 
l'error absolut i relatiu. 

Vaig elaborar unes taules per a cada mescla de vi-vinagre que registraven diària- 
ment la mitjana aritmètica, l'error absolut, l'error relatiu i el grau d'acidesa. Totes aques- 
tes dades van ser processades amb el programa informàtic Curve Expert, la qual cosa 
va permetre obtenir uns gràfics que mostraven la funció matemàtica que representava 
l'evolució de l'acidesa per a cada mescla. 

A partir d'una anàlisi acurada dels resultats, vaig anar corroborant la majoria de les 
hipòtesis, tot i que alguna també vaig haver-la de rebutjar, 

Els objectius d'aquest treball de recerca majoritàriament els vaig assolir. Vaig ela- 
borar un vi de manera artesanal, les varietats del qual no eren gaire adequades, però el 
resultat va ser prou bo pel que fa a les qualitats fisicoquímiques i organolèptiques, de 
tal manera que no va quedar endarrerit respecte als altres dos vins de la comarca. Cap 
dels tres vins no van assolir la categoria de vinagre comercial, tot i que un tenia més 
probabilitats d'arribar-hi perquè no estava acabat de fermentar i l'acidesa volàtil era 
alta. Així, doncs, vaig concloure que existien diferències significatives entre els tres vins 
pel que fa a l'evolució de l'acidesa respecte al temps. Aquestes diferències eren degudes 
a les qualitats pròpies de cada vi. 

Per acabar, aquest treball em va generar noves inquietuds. Si s'hagués de millorar 
i continuar la investigació, proposaria conèixer com evoluciona l'acidesa en funció de 
l'envelliment del vi. També seria interessant esbrinar com influeix el mètode de produc- 


ció de vinagre en l'evolució de l'acidesa. 

UN SOMRIURE SALUDABLE 


EnrsaBET FoGUuET ROMERO 
Col.legi Sant Pau Apòstol ( Tarragona) 


TUTORA: CINTA SEBASTIÀ ESTUPINÀ 


Aquest treball, com molts lectors us podeu pensar, està basat en una de les parts més 
importants del nostre cos, les dents. El títol va ser escollit entre la meva tutora i jo. Ens 
va costar bastant triar-lo perquè volíem que tingués alguna cosa a veure amb el tema de 
la recerca, però alhora que no expliqués en què consistia per deixar una certa intriga i 
fer que el lector l'agafés, si més no per fullejar-lo. 

Ja entrant una mica en matèria, la salut de les dents i la boca està relacionada de 
moltes maneres amb la salut i el benestar general. La capacitat de mastegar i engolir 
el menjar és essencial per obtenir els nutrients necessaris i gaudir d'una bona salut, A 
banda de les consequències sobre l'estat nutricional, una mala salut dental també pot 
afectar de manera negativa la capacitat de comunicació i l'autoestima. No hem dobli- 
dar que les dents i la llengua ajuden a formar les paraules, perquè controlen el flux 
d'aire que surt de la boca, i un somriure és l'expressió facial de les altres persones en què 
primer ens fixem. A més, les malalties dentals provoquen problemes econòmics i soci- 
als perquè els tractaments són cars i causen baixes a l'escola (nens) i a la feina (adults). 

Fins al segle xX tenir cura de les dents era un fet més d'estètica que de salut. Es creia 
que amb la vellesa era normal anar perdent la dentadura i només les famílies de classe 
alta utilitzaven les pastes de dents i els col.lutoris per netejar-se, i no de forma diària. 
A més, anar als dentistes no era una cosa habitual. Però ben entrat el segle passat es 
quan es pren verdadera consciència de la necessitat de tenir cura de la boca en general 
i de les dents en particular. 

Avui la realitat és una altra. Hi ha estudis que demostren que amb una bona hi- 
giene bucal i visitant periòdicament el dentista podem evitar la formació de la placa 
(masses invisibles de gèrmens perjudicials que es troben a la boca i s'adhereixen a les 
dents) que causa les càries dentals i malalties de les genives i, per tant, podem conservar 
les dents tota la vida. 

Actualment es fan moltes campanyes per prevenir la càries i tothom és conscient del 


paper determinant del fluor. A les escoles, des de fa anys, es fan glopejos amb col.lutoris 

fluorats, començant pels més petits, Pel que fa al consum humà, alguns fluorurs s'afe- 
geixen a les pastes dentals i a l'aigua potable per prevenir les càries. 

Per aquest motiu el treball està basat en el fluor, un element químic essencial per als 
éssers humans, que a temperatura ambient es troba en forma de gas corrosiu d'un color 
groc pàl-lid, d'olor penetrant i molt desagradable, i en dissolució aquosa es presenta en 
forma de ió fluorur, 

En el seu paper biològic, els fuorurs sacumulen als ossos i especialment a les dents, 
a les quals proporcionen més resistència. També els podem trobar en l'aigua de mar, 
rius, en formes minerals, en les tiges de certes plantes i en els ossos i dents d'animals. 

Les aportacions de fluor a l'organisme es fan, bàsicament, a través de la dieta. Hi 
ha diversos aliments que en contenen entre els quals destaquen, sobretot, el peix i el 
marisc. 

Aquest element químic té moltes aplicacions industrials però en aquest treball ens 
interessa el paper que assoleix en la salut dental i en la prevenció de càries, perquè es- 
devé fonamental en el procés de desmineralització-remineralització de les dents, que 
afecta segons les quantitats que puguin contenir les pastes dentals i els col-lutoris. 

Cal tenir en compte també que quan el fluor s'incorpora a la dieta o sempra en la 
higiene bucal s'ha de vigilar els inconvenients d'abusar-ne. Massa fluorur pot ocasionar 
la fuorosi dental, és a dit, l'esmalt es torna opac i amb taques, que poden variat el color 
des del blanc fins al marró fosc i també presenten àrees derosió. El fluorur també es 
pot acumular en els ossos, la qual cosa comporta problemes de formació i enduriment i 
que tardin més a soldar-se després d'una fractura. Aquesta malaltia sanomena fluorosi 
esquelètica. 

La part pràctica del treball ha consistit bàsicament a realitzar un procediment sen- 
zill d'anàlisi química del contingut de fluor en pastes dentals i col-lutoris amb l'ajuda 
d'un elèctrode selectiu de ions. 

Espero que us agradi el treball que he realitzat i també us vull dir que m'ho vaig 


passar molt bé fent-lo. 

CONTAMINACIÓ ELECTROMAGNÈTICA 


MARTA GALLEGO COMPTE 
Col.legi Sagrat Cor de Jesús ( Tarragona) 


TUTORA: ESTHER CLOTET ROMEU 


Els avenços en el desenvolupament científic i tècnic ens han portat a uns nivells de 
benestar sense antecedents en la història. Tanmateix, comporten sovint efectes secun- 
daris nocius per als éssers vius: l'ús d'energies fòssils afecta greument l'atmosfera i els 
boscos: el desenvolupament de la indústria química ha fet malbé rius i mars, etc. Des 
de fa més de cent anys els camps electromagnètics produits per l'home han inundat el 
nostre entorn. 

Després de saber que una de les preguntes formulades a una pacient de càncer de 
la meva localitat ( Valls) fou si vivia prop d'una línia d'alta tensió, em va envair la curio- 
sitat per conèixer què eren aquests camps misteriosos, imperceptibles pera nosaltres i 
d'efectes tan greus per al cos humà. 

Per tal de poder satisfer aquesta curiositat i conèixer què són els camps electro- 
magnètics, he cercat informació sobre la naturalesa, l'origen, les lleis que obeeixen i els 
possibles efectes que poden tenir sobre els éssers vius. 

Per poder dur a terme la part pràctica del treball a la meva localitat, he buscat les 
antenes que hi ha a la ciutat, utilitzant el vveb del Ministeri d'Indústria, Turisme i 
Comerç, malgrat que n'hi havia una de no localitzada. A Valls hi ha un total de vuit an- 
tenes, de les quals quatre es troben damunt o molt a prop d'edificis habitats. Les altres 
fonts d'emissió de camps electromagnètics són les línies d'alta tensió, el cablejat elèctric 
dels carrers, soterrat, aeri o trenat, i els transformadors. 

A més, també s han mesurat els camps electromagnètics amb un aparell anomenat 
cell sensor, dins d'un habitatge on la presència d'aquesta mena de camps és elevada: 
dins d'una escola, on la presència és més elevada a l'aula d'informàtica i l'aula de les 
fotocopiadores, i per acabar s'han mesurat els camps electromagnètics de tots i cadas- 
cun dels carrers i places de Valls, on s'ha observat que hi ha força punts amb un camp 
electromagnètic molt elevat. 

Saber l'efecte que poden tenir sobre els éssers vius, i sobretot sobre els humans, tam- 
bé ha estat un punt que s'ha tractat en el treball, en aquest cas, entrevistant diferents 


organismes i persones enteses en la matèria. Totes aquestes persones han coincidit que 

no hi ha estudis definitius sobre els possibles perjudicis o beneficis de les radiacions 
no ionitzants que emeten les línies elèctriques. Tot i així, la preocupació pels efectes 
d'aquestes emissions, lluny de minvar, augmenta. A més, s'ha preguntat a una mostra 
de població que viuen en zones afectades per antenes o línies d'alta tensió, i cal destacar 
que només la meitat d'aquests identifica correctament les fonts de CEM. 

Tractant amb la màxima cura possible cadascun dels aspectes esmentats anterior- 
ment, s'ha intentat fer un estudi tan científicament com fos possible sobre la contami- 
nació dels camps electromagnètics a l'espai públic de la ciutat de Valls, amb l'afany que 


aquest treball pugui servir a qualsevol persona que hi estigui interessada. 

GRIP A (H1N1): 
LA PRIMERA PANDÈMIA DEL SEGLE XXI 


ANA GUINEA ÀLIER 
Col.legi Lestonnac - L'Ensenyança ( Tarragona) 


TUTORA: Eva BRULL FOLCH 


El treball es divideix en una part teòrica i en una part pràctica (treball de camp). 

La hipòtesi de partida és que la grip A és la primera pandèmia del segle xxI i, com que 
vivim en una societat globalitzada en què rebem molta informació (premsa, televisió, inter- 
net), la pandèmia de grip ha tingut consequències en diferents àmbits (econòmic, sanitari, 
educatiu, polític) i probablement implicarà canvis, en tots els àmbits, que marcaran un 
abans i un després de la grip A. 

Els objectius del treball són: analitzar què suposa una pandèmia al segle xxi en un món 
globalitzat en tots els aspectes, i esbrinar com viu, aquesta pandèmia, la gent del carrer i el 
sector mèdic, com l'afronten, els diversos paisos, des d'un punt de vista sanitari, econòmic, 
etc, i quines repercussions polítiques, econòmiques i socials pot tenir. 

Finalment, i com a darrer objectiu, el treball analitza com tracten els governs i les insti- 
tucions sanitàries mundials aquesta nova malaltia. 

La part teòrica del treball comença amb una breu introducció sobre què és la zoonosi i 
sobre com evoluciona. Els virus són els agents zoonòtics que provoquen una grip que pot 
arribar a produir una epidèmia o una pandèmia, si es registra en paisos de diferents regions 
establertes per l'OMS. 

La pandèmia de grip A va sorgir a l'abril de 2009 i es tracta d'un virus que és una muta- 
ció de quatre tipus de virus: el de la grip humana, l'aviar, la porcina americana i l'eurasiàtica. 

Els mètodes de prevenció són els mateixos que sapliquen en el cas de la grip estacional. 
Es basen en lobservança d'unes mesures higièniques, com ara tapar-se la boca en tossir o 
esternudatr, utilitzar mocadors de paper, rentar-se les mans frequentment amb aigua i sabó 
i vacunar-se, 

Els símptomes més destacats són: febre alta, cefalea intensa, calfreds frequents, fatiga 
extrema, tos seca i contínua, dolor muscular i picor d'ulls intens. La grip A es tracta amb 
antivirals i un dels efectes secundaris més greus de la grip és la pneumònia bilateral. Els 
grups de risc són els mateixos que els de la grip estacional, incloses les dones embarassades. 

Aquest brot es va originar a La Gloria (Mèxic). El pacient zero va ser el nen Edgar 
Hernàndez. En una primera fase (del 25 d'abril a l'11 de juny), els diferents paisos van in- 


tentar controlar l'expansió del virus dins del seu territori. El primer cas de grip A a Europa 

es va registrar el 28 d'abril a l'Estat espanyol i el 30 d'abril es va diagnosticar el primer 
contagiat de grip A que no havia estat a Mèxic, 

L1 de maig l'OMS canvia el nom de grip porcina pel de grip A o grip nova, en resposta 
a les pressions dels productors de carn de porc. 

Les declaracions de l'OMS durant aquest període són contradictòries i força alarmistes, 
Finalment, l'11 de juny, l'OMS declara la pandèmia de grip, que ja afecta 74 paisos i ha 
provocat més de 29.000 casos i 144 morts al món. 

Des de la declaració de la pandèmia fins al 30 de setembre, la grip té una incidència 
diferent segons el país, però té un cost econòmic molt elevat (especialment a Mèxic) i re- 
percussions polítiques a diferents paisos, com ara Argentina o Espanya. 

És destacable, en aquest període, les diferències que els paisos de la Comunitat 
Econòmica Europea presenten respecte a les polítiques de vacunació. Malgrat l'alarma 
social generada el 30 de desembre, la grip A tenia un descens acusat i continuat amb 
una taxa de 40,80 casos per 100.000 habitants, per sota del llindar epidèmic, i havia 
causat 271 morts a l'Estat espanyol, molt per sota dels 1.500-3.000 morts que genera 
la grip estacional cada any, 

La part de treball de camp consta del buidatge de 251 enquestes i entrevistes a persones 
dedats i col.lectius diferents, així com de 20 entrevistes a professionals de l'àmbit sanitari. 

En el treball s'hi han recollit notícies de premsa i articles diversos sobre la grip, des del 
25 d'abril fins al 30 de setembre de 2009. També, els comunicats de premsa i estadístiques 
de la Conselleria de Salut del Govern català, del Ministeri de Sanitat i Política Social del 
Govern espanyol, de l'OMS i del Centre Europeu per a la Prevenció i el Control de Malal- 
ties (European Center for Disease Prevention and Control). 

Entre les conclusions del treball, hi ha l'evidència que avui en dia un virus pot recórrer 
el món en 24 hores i que en tres mesos la grip A ha arribat a tots els continents. La coor- 
dinació internacional de l'OMS deixa molt a desitjar i l'actuació sanitària dels diferents 
paisos es polititza, és alarmista i contradictòria, La premsa evidencia el gran poder social 
que té, encara que la població no canvia els seus hàbits i creu que l'alarma es més mediàtica 
que real. 

La grip A comporta un elevat cost econòmic pels diferents governs i acabarà desaparei- 
xent sobtadament, de la mateixa manera que va aparèixer, 

Les paraules de la senyora Margaret Chan, directora general de l'OMS, pronunciades 
el 18 de gener de 2010 i reproduides en el seu informe al Consell Executiu de l'OMS a 
Ginebra, són prou representatives del canvi social que es va poder copsar amb lesclat de 
la grip A: dEls dies que els funcionaris de salut podien aconsellar, basant-se en les millors 
dades mèdiques i científiques, i esperaven que la població els fes cas estan arribant a la seva 
fix dEl que no prevèiem és que la gent decidís no vacunar-se.x 

4 Persuadir les persones que adoptin comportaments saludables és un dels gran reptes 


de la salut pública.x 

COM APROFITAR UN HABITATGE DE 40M"2 


AIDA MANETAS AÀLFARO 
Institut Sant Pere i Sant Pau ( Tarragona) 


TUTORA: MAGDA MURILLO CLAVÉ 


El tema del meu treball de recerca se centra bàsicament a fer que millorin les condici- 
ons d'habitabilitat en pisos de dimensions reduides, com és ara els de 40 m". 

Ayui en dia, la nostra societat té un greu problema en el tema de l'habitatge, d'una 
banda, hi ha el problema de la falta de terrenys habitables a les ciutats o als barris, 
d'una altra banda, l'especulació que es du a terme amb aquests terrenys fa que els preus 
actuals dels habitatges siguin molt elevats. Per aquestes raons, actualment, la gent bus- 
ca pisos on les superfícies són més reduides, i així els preus d'aquests són més baixos. 


En la realització d'aquest treball, hi destaquen tres fases: 


— En la primera fase he cercat la documentació i he analitzat algunes de les soluci- 
ons que els arquitectes m han donat fins ara per resoldre la manca d'espai o per 
optimitzar-lo. 

Una de les solucions donades ha estat fer chabitatges cooperatiuss. Un habitatge 
cooperatiu és un bloc de pisos en el qual cada planta té una part comuna per a tots els 
veins de la planta. 

Una altra de les solucions que sestà duent a terme en alguns blocs de pisos és cons- 
truir dloftsx. Un dlofto és un habitatge que es fa a les parts baixes d'un edifici, amb la 
finalitat de tindre un altre habitatge diferent quant a la distribució de l'espai, el cost, etc. 

Penso que totes dues solucions tenen alguns avantatges, com per exemple: el fet 
que són habitatges més econòmics i tenen la mateixa superfície que un altre o el fet 
que sadapta la casa com es desitja. Però, segons el meu criteri, són més significatius 
els desavantatges, ja que penso que no és còmode compartir un espai tan íntim com 
és el bany, o tindre l'olor d'un plat cuinat a tots els espais de la casa, entre d'altres. Per 
aquests motius, he decidit elaborar una possible solució per als habitatges de 40 mí que 
eviti els inconvenients que tenen els habitatges cooperatius i els dloftss. 

La solució que proposo, en el meu treball de recerca, consisteix a col.locar, en un 


habitatge, una sèrie de parets mòbils (amb unes guies al sostre i una palanca de fixació), 

perquè les persones que l'habitin tinguin la possibilitat de distribuir les diferents es- 


tances segons les seves necessitats. 


— La segona fase és el treball de camp i es tracta de fer una sèrie d'enquestes a perso- 
nes de 18-60 anys, per saber si la solució que vull donar al problema de l'habitatge 


els agrada i la troben útil. 


L per estudiar la viabilitat del disseny que proposo, he considerat informants clau 
diversos professionals de l'arquitectura. He cercat per Internet, mitjançant el Col.legi 
d'Arquitectes de Catalunya a Tarragona, les adreces electròniques de diferents arqui- 
tectes de la nostra comarca, i els he fet una entrevista relacionada amb el tema en què 
es basa el meu treball, per disposar de diferents opinions de persones que hi entenen. 

Cal dir que, a partir de les enquestes que vaig fer a la població, vaig poder concloure 
que la meva proposta és una bona solució per al problema de l'espai, ja que un 7196 dels 
enquestats em va respondre que sí que viuria en un pis amb les característiques que 


proposo i tan sols un 2996 em va respondre que no hi viuria, 


— L per acabar, en la tercera fase hi ha la part experimental del treball: he dissenyat 
un pis de 40 m" a partir de les respostes donades pels enquestats (per exemple, un 
859 de la població desitjava que l'estança més gran fos el menjador o bé que aquesta 
mateixa estança fos la més il.luminada, ja que acostuma a ser l'espai on es passa gran 


part del dia, entre altres aspectes. 


Per fer el disseny del pis, vaig seguir el segiient ordre: primer vaig fer el plànol a 
mà alçada, després vaig fer-ne la representació a mida real a l'aula, a continuació, vaig 
fer el plànol del pis amb l'Autocad, i, per acabat, vaig dibuixar el plànol en 3D, amb el 
programa Shetch Up. 

Un cop finalitzat el prototip de pis, vaig veure convenient adequar aquest pis segons 
tres models de famílies diferents: una persona que treballa a casa, una parella i una 
parella que té un o dos fills. Amb l'ajuda de la maqueta, he pogut demostrar com que- 
darien els diferents pisos segons els tres models proposats i he adaptat el pis mitjançant 
el moviment dels envans mòbils. 

I així vaig aconseguir el meu objectiu: demostrar que, movent les diferents parets 
d'un pis amb poca superfície, es pot aprofitar al màxim l'espai que aquest pis ocupa. A 
més, per aprofitar l'espai cal tenir en compte els canvis que es van produint al llarg de 
la vida de les persones: a aquests canvis també s'hi han d'adaptar els pisos i, per tant, 
aquests pisos també han de poder canviar a mesura que les persones que hi viuen es 


fan grans. 

LA FRUITA COM MÉS ÀCIDA MILLOR: 


EsTHER LíDIA MARTÍ GARRIGA 
Institut Gabriel Ferrater i Soler (Reus) 


TUTORA: MERCÈ AÀRGILAGA LÓPEZ 


La fruita és un dels aliments que més rellevància té en la nostra alimentació i de la qual 
en trèiem una sèrie de beneficis. Les vitamines i els additius també formen part de la 
nostra dieta i en aquesta dieta hi compleixen diferents funcions. Així, doncs, aquest 
treball engloba aquest factor i es planteja si l'additiu que trobem a la fruita, l'àcid cítric 
(utilitzat per les indústries com a antioxidant), té l'efecte esperat en una vitamina amb 
molta facilitat per oxidar-se, la vitamina C, la qual també és present en l'aliment que 
estudiem. Així, doncs, aquest treball de recerca el trobem ubicat en l'àrea de química. 
És un treball de laboratori i la substància que analitzem és del suc de tres fruites: el 
Rivvi, la pinya i la taronja. 

El treball està dividit en dues parts ben diferenciades: la teòrica i la pràctica. La 
primera va consistir en una recerca bibliogràfica, amb la finalitat d'obtenir informació 
sobre els additius, les vitamines i, més en concret, l'àcid cítric i la vitamina C: així, acon- 
seguia la informació que necessitava i satisfeia les curiositats que se m'havien plantejat. 
A continuació, vaig escollir tres fruites que tinguessin tant àcid cítric com vitamina 
GC, el meu objectiu principal era comprovar si la vitamina C de les fruites amb més 
quantitat d'àcid cítric trigava més a oxidar-se, tal com deia la bibliografia. També vaig 
aprofitar per comprovar si les quantitats d'àcid cítric i vitamina C eren les esperades 
segons la informació trobada. 

Un cop dut a terme la preparació dels reactius, les anàlisis i els càlculs, em vaig dis- 
posar a comparar els resultat i treuren les conclusions. Així, doncs, i tal com esperava, 
la vitamina C que va trigar més a oxidar-se va ser el de les fruites amb més quantitat 
d'àcid cítric. En canvi, pel que fa a les quantitats esperades de vitamina C en cada fruita, 
segons les anàlisis, vaig constatar que, de més a menys quantitat, la fruita que en tenia 
més era la pinya, després el Xivvi i finalment la taronja, però, segons la bibliografia, 
la taronja hauria hagut de ser la que en tingués més, seguida de la pinya i el Rivvi. En 
relació amb les quantitats d'àcid cítric, les anàlisis i la bibliografia van coincidir: la que 
en tenia més eta la taronja, després el Rivvi i finalment la pinya. És possible que les dife- 


rències entre les anàlisis i la bibliografia fossin degudes que les quantitats de vitamina 

C sempre depenen de la zona on s'ha cultivat la fruita, la quantitat d'aigua amb què 
s'ha regat l'arbre, la procedència de la fruita, la quantitat de sol que ha rebut aquesta 
fruita, etc. 

Puc dir que els resultats obtinguts són força satisfactoris i que els meus objectius 
principals s'han complert. Encara que, si hagués disposat de més temps i espai per 
poder realitzar les anàlisis, hauria pogut provar d'incloure més varietat de fruites i 
comparar més extensament els diversos sucs, Fins i tot hauria pogut realitzar diverses 
dissolucions amb àcid cítric i vitamina C, per tal de conèixer-ne les quantitats i com- 


provar si aquestes quantitats canviaven segons els nostres interessos. 


40 


LA UNIÓ DE TARRAGONA AMB LA MAR 


FERRAN MóÓRA LÓPEZ 
Institut Sant Pere i Sant Pau ( Tarragona) 


TUTOR: ÀNGEL CASADO GÓMEZ 


El treball tracta sobre una de les necessitats més conegudes a Tarragona: poder anar 
des de la rambla Nova fins a la platja, salvant el desnivell que comporta l'emblemàtic 
Balcó del Mediterrani. 

Em va semblar força interessant poder escollir un dels temes més propers als tarra- 
gonins i relacionat amb un dels llocs més significatius de la seva ciutat. 

El projecte que presento es basa en la construcció d'un vial peatonal que connec- 
taria el Balcó del Mediterrani amb el mar, per tal de crear un nou accés a la platja del 
Miracle i no haver de fer el gran tomb que cal fer a l'actualitat. 

El Balcó, construit l'any 1890, està situat a l'inici de la rambla Nova, a 30 metres 
sobre el nivell del mar. Aquesta obra ofereix una magnífica panoràmica del mar Medi- 
terrani, de la platja del Miracle i del port esportiu de Tarragona. 

Anys enrere, la ciutat de Tarragona ja es va plantejar diversos projectes que comuni- 
caven el Balcó amb la platja del Miracle directament, tot salvant el desnivell i travessant 
les vies ferroviàries. Però aquests projectes mai no es van dur a terme, fos per raons 
econòmiques, fos per desacords polítics. 

El que pretenc amb aquest treball d'investigació és plantejar un nou projecte d'unió 
més accessible per als ciutadans i els turistes, que han de recórrer una gran distància 
per arribar a la platja del Miracle. Aquest projecte, a més, pretén preservar l'estètica 
existent, minimitzar l'impacte visual de la futura construcció i respectar el valor arqui- 
tectònic i artístic de l'entorn. 

En primer lloc, començaré explicant la història del Balcó del Mediterrani. Tot se- 
guit, exposaré els projectes d'unió que s'han anat plantejant al llarg dels anys i explicaré 
els motius pels quals no es van dur a terme. També exposaré les comunicacions que hi 
ha actualment entre el Balcó i la platja del Miracle. Finalment, em centraré a explicar el 
meu projecte, el disseny del vial i la seva construcció. A més, inclouré fotografies histò- 
riques, plànols i imatges del disseny del vial, en dues i tres dimensions. 

La presentació del treball es pot visualitzar en el segient enllaç: 


http://prezi.com/tvtbOe9g6ong/la-unio-de-tarragona-amb-la-mar/ 

CATALUNYA NO VA A LA DERIVA 
(GENÈTICA) 


LíDIA MOYANO GALCERAN 
Institut Gaudí (Reus) 


TUTORA: FRANCESCA FERRAN MERCADÉ 


Els objectius principals del treball eren: 


4 Estudiar l'herència gènica de certs caràcters en famílies de diferents llocs del món. 

4. Determinar les característiques fenotípiques (és a dir, visibles amb un cop d'ull) 
d'aquestes famílies i, per extensió, de diferents poblacions del món. 

4 — Fer una especulació sobre l'evolució de les característiques fenotípiques de la pobla- 


ció catalana, tenint en compte les consequències de la immigració actual. 


Per dur a terme aquest treball, prèviament vaig haver d'adquirir uns coneixements 
teòrics, com ara els relacionats amb les famoses lleis de Mendel (però en la seva versió 
actualitzada), els experiments de T. H. Morgan amb la Drosopbila melanogaster (cèle- 
brement coneguts) i el descobriment dels gens (entesos com a unitats d'herència biolò- 
gica). Després, vaig escollir els caràcters que calia estudiar: havien de ser observables a 
simple vista i relativament fàcils de definir, ja que serien la base per al desenvolupament 
de la part pràctica del treball. Els caràcters estudiats foren: el color de la pell, del cabell 
i dels ulls, i la naturalesa del cabell (és a dir, si aquest era llis o arrissat). Posteriorment, 
vaig classificar aquests caràcters en funció del nombre de gens que intervenen en la seva 
transmissió a la descendència i vaig crear una manera simplificada dexpressar aquesta 
informació. 

Per fer la recollida de dades, vaig elaborar una enquesta (tant en català com en 
anglès) i la vaig repartir entre persones de diferents llocs del món (bàsicament, alum- 
nes de l'Institut Gaudí de Reus procedents de diferents paisos, però també persones 
que havia conegut a través d'Internet). Les nacionalitats dels enquestats eren: Marroc, 
Bolívia, Colòmbia, Equador, Xile, Índia, Turquia, Xina, Catalunya, Finlàndia, Polònia 
i Romania. Una vegada obtinguda tota la informació necessària per al treball, vaig trac- 
tar les dades, a partir de construir arbres genealògics, calcular les frequències al-lèliques 
(proporció en què es troben els diferents al-lels d'un gen en una població), comparar 
famílies procedents d'un mateix país i determinar les característiques que són conside- 


rades típiques d'una població determinada. 

Per poder especular sobre l'evolució de les característiques ètniques de la pobla- 
ció catalana en un futur proper, vaig utilitzar la informació obtinguda anteriorment, 
així com la referent a les taxes de creixement migratori i als matrimonis mixtos (entre 
un català i un estranger) a Catalunya —informació obtinguda de fonts de l'Institut 
d'Estadística de Catalunya. Sabent que el creixement migratori a Catalunya tendeix 
a estancar-se i que els matrimonis mixtos involucren bàsicament individus d'Amèrica 
del Sud, d'Àfrica i d'Europa (que es caracteritzen per presentar elevades freqiiències al- 
lèliques referents als al-lels dominants, és a dir, que majoritàriament tenen la pell fosca, 
el cabell fosc i arrissat, i els ulls foscos), vaig poder fer la predicció pertinent. 


Tots aquests coneixements quedaren recollits al treball de la manera segúent: 


4 Primer de tot, una introducció teòrica sobre la genètica (des dels inicis fins a l'actu- 
alitat) i sobre l'evolució (principalment humana). 

4 Seguidament, la part pràctica: els arbres genealògics, a partir de la informació 
obtinguda en les enquestes, i la determinació de les característiques fenotípiques 
d'aquestes famílies de diferents llocs del món, per tal de fer-ne una extrapolació 
i obtenir una aproximació de dl'individu característica propi d'una determinada 
zona del món. 

4 Finalment, l'especulació sobre l'evolució de les característiques ètniques de la pobla- 


ció catalana en un futur proper i les conclusions obtingudes. 


Aquestes conclusions les podem resumir de la manera segúent: les característiques 
fenotípiques esperades de la població catalana en un futur proper tendiran a la domi- 
nància dels al-lels dominants (que sexpressen així: colors foscos a la pell, els cabells i els 
ulls, i també cabells arrissats) i a la lenta desaparició dels trets fenotípics característics 
d'individus amb poca pigmentació (és a dir, de pell clara, cabell clar i ulls clars). 

Com es pot veure, totes aquestes dades ens permeten afirmar que, efectivament, 


Catalunya no va a la deriva genètica. 

EDUQUEM SEXUALMENT2 


BELÉN ORTI SALVADOR 
La Salle (Reus) 


TUTORA: SARA PACO SANCHEZ 


Leducació sexual és un conjunt d'aprenentatges que permeten un bon coneixement de 
les capacitats sexuals, incloent-hi, doncs, una percepció més clara de la pròpia sexuali- 
tat i de les relacions personals que mantinguem o que no mantinguem. 

Leducació sexual es troba estretament lligada al creixement i l'aprenentatge per a 
la vida. És un descobriment continu i sense fre, amb un objectiu principal: formar la 
persona. 

Podem afirmar, per tant, que l'educació sexual és positiva i saludable per al desen- 
volupament de l'individu. Així, doncs: eduquem sexualment2 Aquesta pregunta, amb 
doble joc, la intenta respondre aquesta investigació. S'encara als tabús i a la desinfor- 
mació que persegueixen l'expressió, natural i espontània, de tots els dubtes, inquietuds, 
incerteses, etc., que ens acompanyen al llarg de la vida i les nostres vivències. 

Alguns paisos de la Unió Europea han sigut capaços de respondre-la i posar en fun- 
cionament estratègies per combatre la manca d'educació sexual. Paisos com ara Suècia 
conceben la sexualitat com a innata i natural en el seus diferents àmbits (familiar, social, 
escolar. ..), motiu pel qual els permet generar diàleg entre pares i fills, impartir assigna- 
tures educatives sobre la sexualitat..., en definitiva, fer de la sexualitat humana un temà- 
tica molt més transparent i espontània. A Catalunya, en canvi, leducació que simparteix 
sobre aquest tema es redueix (i generalment en l'àmbit extraescolar) a aspectes que són 
molt concrets (prevenció sexual i mètodes anticonceptius, etapes de la reproducció sexual 
i menstruació, etc.), que són importants per al coneixement i la prevenció, però que no 
engloben a tota la persona: tot el que sent, viu, experimenta, descobreix... 

Per justificar aquests fets, s han efectuat un seguit d'enquestes, tant a adolescents 
com a adults. El resultat dels questionaris és interessant i ha permès acceptar la hipò- 
tesis de la investigació realitzada. A més, ha fet constatar la manca de coneixements se- 
xuals que hi ha actualment entre el jovent, la nota mitjana del qual, pel que fa a aquest 
tema, és de 5'47. 

D'altra banda, aquest treball sendinsarà en la recerca del concepte csexualitatv i les 


etapes del desenvolupament humà (infantesa, adolescència, edat adulta i vellesa) en 

què la sexualitat té un lloc rellevant. Es plasmarà, també, la importància que tenen ca- 
dascuna d'aquestes etapes en el coneixement i la comprensió dels canvis físics, psíquics 
i sexuals que es pateixen al llarg de la vida. 

Amb aquesta investigació, s'ha pretès conscienciar, motivar i fer de la sexualitat i 
l'educació sexual una eina agradable, transparent i natural, amb la qual es pugui educat, 


intercanviar informació i viure la pròpia sexualitat sense tabús, pors ni remordiments. 


52 


PERIODISME EN DECADÈNCIA: 
L'ACTUALITAT DEL SEGLE XXI 


XAVIER PETE VEGA 
Institut Narcís Oller ( Valls) 


TUTORA: MERCÈ UGIDOS A LTADILL 


Quan em va tocar decidir quin seria el tema que tractaria en el meu treball de recerca, 
no vaig dubtar a escollir quelcom que maproximés a la professió que més m'agrada: el 
periodisme. Voler ser reporter i imaginar-me cobrint la Guerra d'Irag o el nomena- 
ment d'Obama com a president dels Estats Units, quan ni tan sols no havia sortit del 
jardí de casa, no era una cosa gaire normal per a un noi de 16 anys. El cas és que tenia 
la necessitat dendinsar-me en la professió i saber què era capaç de fer. Amb el treball de 
recerca, vaig poder complir les meves conviccions i, a més, retratar la veritable situació 
en què es troba el periodisme en l'actualitat. 

El treball de recerca ePeriodisme en decadència: l'actualitat del segle xxi. tracta 
d'analitzar l'impacte que la crisi econòmica mundial ha ocasionat en els mitjans de 
comunicació del nostre país. Aquesta recessió econòmica ha perjudicat la professió 
en forma d'acomiadaments massius, caiguda dràstica de la publicitat, irresponsabilitat 
empresarial, control polític dels grans mitjans de comunicació, precarietat laboral a les 
redaccions i, alhora, desinformació de la ciutadania i pèrdua de credibilitat davant la 
societat. La mala etapa que travessa la professió esdevé lligada, alhora, amb l'aparició de 
les noves tecnologies, en detriment dels diaris tradicionals de paper, els quals han patit 
una forta davallada de vendes i veuen perillar la seva continuitat als quioscos. 

Un treball periodístic no està complet sense entrevistes, que vaig intercalar entre 
ambdues parts. Vaig entrevistar tres periodistes: Jordi Salvat, cap de Comunicació de 
l'Ajuntament de Reus, Sergi Franch, director i periodista d'Alcover Ràdio, i Ricard Che- 
ca, president del Sindicat de Periodistes de Catalunya a les Comarques de Tarragona. 

Crec que poder entrevistar tres professionals de la comunicació m'ha servit, a part 
d'aprendre moltíssim sobre la professió, per agafar experiència i utilitzar les tècniques 
periodístiques essencials, com és ara redactar les preguntes, dissenyar l'entrevista, sin- 
tetitzar la informació o treballar amb un llenguatge acurat i precís. A més, crec que el 
fet que cadascun dels entrevistats ocupi un càrrec diferent dins la professió ha estat 
molt interessant, ja que m ha servit per veure com valoren l'actual situació dels mitjans 


des de diferents punts de vista. 

Làmplia vinculació amb la professió periodística durant la realització del treball 
m'ha fet veure el periodisme amb uns altres ulls. Abans de començar el treball tenia 
una petita idea de què suposava ser periodista. Ara, aquesta idea és diferent. Ser perio- 
dista comporta moltes coses: saber parlar bé, escriure bé, mouret, encuriosir-te per les 
coses i, sobretot, saber encaixar en la societat, que és el pas és el més important. 

Les conclusions a què vaig arribar són força decebedores. Una dada: des del 2008, 
any que s'inicià la crisi econòmica, fins que vaig acabar el treball de recerca, a final del 
2009, es van acomiadar, a l'Estat espanyol, 3.030 periodistes, segons la Federació d'As- 
sociacions de la Premsa d'Espanya (FAPE). Aquesta dada se suma, a més, a l'enorme 
quantitat dempreses de comunicació que sotmeten els periodistes a sistemes laborals 
que impedeixen la qualitat del treball, trenquen la dignitat professional i no permeten 
exercir un periodisme lliure, crític i rigorós. Tot plegat, i com declaro obertament en les 
darreres pàgines del treball, envileix la professió periodística, paradoxalment maltrac- 
tada en plena era de la informació. 

El treball de recerca Periodisme en decadència, L'actualitat del segle xxi) també 
compta amb el seguent bloc: vevvvecrisialsmitjans.blogspot.com, el qual va ser creat 
com a treball complementari del treball de recerca i investigació. En aquest bloc, hi 
he anat penjant entrevistes, documents, gràfiques i tot tipus d'informació relacionada 
amb l'actual situació periodística. A més, el bloc ha viscut dia a dia l'evolució del treball. 
També hi he anat desenvolupat la meva faceta periodística escrivint-hi articles d'opinió 
sobre temes com ara la precarietat laboral, les noves tecnologies, la pèrdua de credibi- 
litat i, fins i tot, les meves experiències entrevistant els periodistes que han col-laborat 


en el treball de recerca. 

L'HERÈNCIA DE LES NOVEL:LES DE 
CAVALLERIES: L'ÈPICA DE TOLRIEN 


ARNAU VivES PINAS 
Institut Narcís Oller ( Valls) 


TUTORA: MERCÈ UGIDOS ALTADILL 


Aquest treball té la voluntat de fer una anàlisi general del gènere cavalleresc de l'edat 
mitjana, per establir-ne uns característiques màximes. A més, sestableix una compara- 
ció pautada amb lèpica de Tollien. Per portar-ho a terme, però, partim de la hipòtesi 
segient: sexisteix una relació entre el gènere cavalleresc i l'èpica de Tollien2 Per res- 
pondre aquesta pregunta, els primers punts del treball estan dedicats estrictament a 
l'anàlisi evolutiu del gènere, fent referència a les obres fonamentals que el configuren. 

En aquests apartats, s'hi treballa l'origen del gènere i la seva conformació com a tal, 
i es dedica especial atenció a la novel-la cavalleresca —nou nivell del gènere cavalleresc, 
especialment simbòlic i característic de la literatura catalana medieval (ens referim al 
Tirant lo Blanc o el Curial e Gúelfa)— i la seva diferenciació amb les novel-les de cava- 
lleries. Com a punt i final simbòlic de la moda imperant a l'època de les novel-les de ca- 
valleries, en cal destacar El ingenioso bidalgo Don Quijote de La Mancba, de Cervantes. 
S'hi dediquen breument dos punts del treball, que atenen la seva funció paròdica del 
gènere i els precedents i les repercussions. 

Lanàlisi que s'ha dut a terme en els apartats dedicats a la història de la literatura 
s'ha basat, especialment, en els estudis publicats de Martí de Riquer sobre el gènere i 
les obres que aquí es tracten, 

Coneixem la novel-la de cavalleries com el gènere per excel-lència de l'edat mitjana. 
Per entendre aquest gènere, cal entendre l'època en què es dóna i les seves caractetísti- 
ques. No cal anar gaire lluny per definir-ne la temàtica i els protagonistes. Les ordes de 
cavalleries, que podem considerar germandats, eren institucions d'un gran prestigi. Els 
nobles cavallers eren els amos de les terres i del diner, Les ordes sorganitzaven ideològi- 
cament en defensa del bé, de l'Església (molt poderosa i influent) o dels febles. Sempre 
associant el terme cavalleries al seu vessant modèlic i ideal, en el qual es basa el mite 
literari cavalleresc, hi estaven lligats els conceptes d'honor, valor, justícia, generositat, és 
a dir, el cavaller és un ésser perfecte i gairebé divinitzat, potser un heroi èpic2 El cavaller 
exalça la seva pàtria, i les seves virtuts abracen des de la bellesa fins a la virtut amorosa, 


passant per la intel-ligència, l'audàcia, la fortalesa... 

El segon gran apartat del treball és una extracció de les característiques genèriques 
de lobra de Tolltien. Respon a la voluntat de comparar els elements de lèpica creada 
per Tollien amb els del gènere cavalleresc, prèviament analitzats. :Respon l'èpica de 
Tolleien als cànons clàssics del gènere cavalleresc2 :La podem assenyalar com un nou 
nivell de l'èpica com a gènere o l'hem d'incloure estrictament dins les cavalleries2 Per 
contra, :ens trobem simplement davant dels paradigmàtics contes de fades2 

En aquest treball s'han arribat a unes conclusions pròpies, però és possible, i així 
ho espero, que serveixi de pretext per pensar en quines són les fonts concretes de la 
literatura dels nostres dies i quines tendències la defineixen. 

No és arriscat dit que darrere la literatura de Tollien no hi ha només un simple 
conte de fades. N'hem destriat unes característiques comparables a l'èpica cavalleresca. 
Al començament del treball es planteja una hipòtesi: :existeix una relació entre el gè- 
nere cavalleresc i l'èpica de Tollien2 Per respondre aquesta pregunta necessitarem fer 
moltes matisacions. 

El gènere cavalleresc forma part de lèpica. Quina és la línia que en delimita els sub- 
gèneres2 Així, doncs, lèpica de Tolltien :nés un de nou, de subgènere2 Si és així, :fins 
a quin punt2 Í si no, com es pot classificar2 És possible que l'obra literària de Tolltien 
sigui una nova mostra d'una literatura ja coneguda o bé un compendi de tot un bagatge 
personal i literari que va generar una realitat estilística i literària pròpia de l'autor. 

Aquest treball és fàcilment ampliable, si decidim dedicar-nos a l'estudi de l'estilís- 
tica, la llengua o l'estructura de els obres de l'autor que aquí hem citat, o comparar les 
altres possibles fonts de Tollien. N'hi a moltes més (la mitologia nòrdica, la mitologia 
grega...). Potser es tracta simplement de coincidència, de fenòmens que es repeteixen 
en l'èpica constantment. Aquest treball ens obre la possibilitat de seguir analitzant més 
i més les preguntes que ens fèiem al principi, i organitzar-ne de noves que estiguin 
relacionades amb la mitologia, etc. I considero que mai no acabaríem establint una 


exposició definitiva. 

L'EXPERIÈNCIA MIGRATÒRIA 
DE LES DONES SENEGALESES 


JORDINA MaAsviDpAL HERNANDEZ 


Col.legi Sagrat Cor de Jesús ( Tarragona) 


TUTORA: MAR GIMÉNEZ BORONAT 


El treball de recerca titulat d Lexperiència migratòria de les dones senegaleseso analitza i 
estudia la vida social i cultural d'aquest col-lectiu fora del seu entorn familiar, 

Hem de tenit en compte que els estudis duts a terme en l'actualitat se centren normal- 
ment en les grans ciutats. Com a novetat, aquest treball ha tingut com a objectiu principal si- 
tuar-lo en una petita població, Salou, per endinsar-se més en les vides d'aquests immigrants. 

En els últims anys s'ha tractat molt als mitjans de comunicació sobre la immigració. Hi 
surten sobretot els problemes que comporta per a la nostra societat el fet de rebre en poc 
temps Un gran nombre de persones estrangeres amb cultures i costums molt diferents, però 
també, s'hi ha parlat dels problemes econòmics, laborals, socials i fins i tot de delinquència 
que poden generar. 

En general, la paraula immigrant fa referència a un model preestablert: home, jove, amb 
pocs estudis o cap, disposat a treballar del que sigui, amb salaris baixos, que viu en con- 
dicions molt precàries i lluny de la seva família. Sembla que la vivència migratòria sigui 
exclusiva del gènere masculí. En canvi, aquest treball de recerca vol donar a conèixer la 
dinàmica de la immigració estrangera en una ciutat com Salou, en especial del grup de 
dones del Senegal. 

Per poder dur a terme lestudi, s'ha preparat una llista dobjectius, entre els quals hi 
havia conèixer la realitat migratòria actual de Catalunya, la realitat migratòria del col-lectiu 
senegalès a Salou, l'experiència viscuda per dones senegaleses en el seu viatge fins a arribar 
a Salou i les dificultats adaptatives, econòmiques i socials que han tingut. 

Per documentar-se una mica més sobre el col.lectiu senegalès, s'ha recorregut al mèto- 
de de lentrevista: així, s'ha parlat amb tres dones del Senegal que han viscut recentment 
lexperiència migratòria: amb l'assistent social de l'Ajuntament de Salou, per conèixer quins 
són els problemes pels quals demanen més ajuda el col.lectiu de dones senegaleses a Sa- 
lous amb una mestra d'una escola d'educació primària de Salou, per informar-se sobre la 
implicació i importància que pet a elles té leducació dels seus fills: amb una infermera de 
pediatria del centre de salut de Salou, per saber com viuen els fenòmens de salut i malaltia, 


amb el president de l'Associació de Senegal a Salou, per conèixer els principals problemes 

d'integració, i amb el mediador cultural sanitari del centre de Salut de Salou, per descobrir 
les dificultats culturals que presenten les dones senegaleses en el seu contacte amb profes- 
sionals sanitaris. També s'ha extret altra informació de l'Ajuntament de Saloulla recollida 
de dades del padró d'habitants i piràmides de població) i s'han fet recerques bibliogràfiques 
sobre el Senegal i el fenomen de la immigració a Salou i a Catalunya. 

Després de tota la recerca s'ha pogut arribar a una sèrie de conclusions: normalment 
primer emigra una persona de la família, quasi sempre el pare, i quan ja s'hi ha instal.lat, 
porta una de les seves dones i algun Alll. La resta de família es queda al Senegal. A tempora- 
des, envien els fills al Senegal a casa d'algun tiet o dels avis, sobretot en èpoques que poden 
cuidar d'ells aquí per motius de treball o dificultats econòmiques. 

Les persones que arriben van a un lloc determinat perquè hi coneixen algú, un familiar, 
un amic o conegut que ja hi està instal.lat i els acullen a casa seva fins que tenen els mitjans 
per poder viure independents. Això comporta que reprodueixen els seus esquemes cultu- 
rals, que moltes vegades xoquen amb els costums i les formes de vida del lloc receptor. 

El problema més important que tenen no té res a veure amb la integració en un 
lloc i una cultura diferents, sinó amb la dificultat per regularitzar la seva situació legal 
a Espanya. lot i això, sembla que en altres paisos europeus la legislació en matèria 
d'immigració és encara estricta, i per aquest motiu decideixen quedar-se aquí. El fet 
de eno tenir papersx fa que no puguin accedir a un contracte laboral regulat i hagin de 
subsistir en l'economia submergida. En aquest cas, els homes ho tenen més difícil, ja 
que les dones poden fer treballs domèstics, cuidar nens, fer trenes i artesania en zones 
turístiques, etc. D'altra banda, sempre viuen amb la por que la policia els demani la 
documentació i els retornin al seu país d'origen. 

Un altre dels problemes importants que tenen és l'idioma. Les dones es continuen de- 
dicant sobretot a les tasques domèstiques i els és més difícil aprendre l'idioma del lloc on 
ban arribat. 

La seva estructura de família és molt diferent de la nostra. Les relacions familiars són 
molt complicades, sobretot en el cas d'una família polígama, en què han de conviure fins 
a quatre dones amb un mateix home, Encara que diuen que en la seva cultura aquest mo- 
del és normal i està acceptat, expliquen situacions que generen molts conflictes, gelosies, 
problemes econòmics i relacionals entre els membres de la família. Les famílies són molt 
extenses i comparteixen tot el que tenen. La solidaritat entre ells és un valor present i viscut. 

Les dones continuen tenint un rol inferior als homes. De fet, els homes prenen totes les 
decisions importants, tant en l'entorn familiar com laboral o social. Encara que al Senegal 
lescolarització és obligatòria per a nens i nenes, en realitat, les nenes abandonen més aviat 
lescola per ajudar les mares en les feines de la casa, fer petits treballs per guanyar diners o 
per casar-se. Quan viuen aquí, tant els nens com les nenes van a l'escola, aprenen ràpida- 


ment l'idioma i sadapten bé als costums del país. 

SAVINOSA, JA EI CONEC: 


DaAviD BAYERRI ORTEGA 
Institut Antoni de Martí i Franquès ( Tarragona) 


TUTORA: ANA MAGDALENA LOPE 


Entre les platges tarragonines de l'Arrabassada i la Savinosa, hi trobem l'antic i ja aban- 
donat preventori de la Savinosa. Fins al 1971 va ser el preventori de tuberculosi més 
important d'Europa, 

Sobre la informació d'aquest edifici, tan sols hi ha un petit llibre que només en 
parla en un parell o tres de pàgines. En trobar-me amb aquesta dificultat per fer el 
treball, vaig decidir buscar la informació entre la gent que hi va viure, A causa d'aquest 
fet o gràcies a l'atzar, al canal de ràdio RACI1 i al seu programa Tot és possible, al Diari 
de Tarragona i a un mitjà de comunicació tan comú com és Internet, vaig aconseguir 
trobar testimonis del preventori, però només del seu segon període: és a dir, del 1939 
al 1971. De la resta d'etapes no n'he pogut trobar testimonis a causa del temps passat. 

En el treball s'hi poden distingir molt clarament tres grans blocs. El primer com- 
prèn des de l'11 de febrer del 1911 (mort de Llucià Smith, que indirectament va ser 
l'impulsor del gran projecte que va ser la Savinosa, i entrebancs que va tenir la cons- 
trucció de l'edifici, com ara la dictadura de Primo de Rivera o els enderrariments en 
la construcció) fins a l'esclat de la Guerra Civil Espanyola el 1936. En aquest bloc s'hi 
explica qui va aportar el primer gra de sorra per construir el preventori, els entrebancs 
que va haver-hi durant la construcció, la finalització i el primer tancament. 

El segon comprèn des del 1936 fins que finalitza la Guerra Civil Espanyola, el 1939. 
Durant aquest període l'edifici va deixar de ser un preventori i es destinà a hospital de 
sang del bàndol republicà. 

El tercer i últim bloc comprèn des del 1939 fins al 1971, any que es tanquen les 
instal-lacions del preventori. En aquest bloc, hi ha incloses les vivències dels testimonis 
que he trobat (una professora, un noi que va estar-hi internat dues vegades, una monja 
que va treballar en el rebost, una persona que en va veure el funcionament des de fora, 
una persona que va treballar a la cuina i a la bugaderia i una persona que va compartir 
moments de diversió a Tarragona), com sestructurava el preventori (estava organit- 


zat, ni més ni menys, com un petit poble, amb un servei de correu propi, una direcció 

pròpia, una farmàcia i moltes altres instal-lacions), com funcionava i quines funcions va 
desenvolupat abans que les instal-lacions fossin tancades definitivament. 

En aquest treball també s'hi pot trobar la resposta a la pregunta: per què no sutilitza 
per a alguna cosa tot aquell terreny2 Aquesta és una de les moltes altres preguntes que es 
fan tots els tarragonins que coneixen aquest conjunt d'edificis (com ara: què va ser, si va 
ser un psiquiàtric o si va tenir tal funció o tal altra), les respostes de les quals no tenen res 
a veure amb els usos que va tindre en realitat. 

Cal destacar que tot el que sexplica en el treball no s'ha de prendre al peu de la lletra, 
perquè en el cas de la gent que hi va estar ingressada tenien, a tot estirar, 16 anys, i els 
treballadors, quan els vaig entrevistar, feia força temps que ja no hi treballaven, i això pot 
provocar alguna distorsió de la realitat. En el tercer bloc s'hi pot veure molt bé la con- 
trovèrsia de les imatges que es presenten en el treball. I sobretot una altra causa per què 
no es pot prendre el treball al peu de la lletra. Quant a les vivències, cal dir que només 
he pogut recollir el testimoni de set persones, tot i que pel preventori n'hi van passar 
moltíssimes. 

D'altra banda, aquest treball compleix una funció secundària: té la intenció de fer 
canviar la imatge que es tenia i es té del preventori i de la gent que hi estava ingressada, 
sobretot pel que fa a la imatge dels nois ingressats. Aquests nois no estaven malalts: la 
Savinosa era un preventori, no pas un sanatori, com molta gent creu, és a dir, que a la gent 


malalta se li negava l'ingrés als pavellons. 

FRACÀS ESCOLAR. ESTUDI DE L'EFECTE 
DE L'AMBIENT SOBRE EL FRACÀS ESCOLAR 


PRISCILA l'AMARA BONINA SILVA 
Institut Antoni de Martí i Franquès ( Tarragona) 


TUTORA: ASUN TORTOSA GÓMEZ 


El tema d'aquest treball de recerca és el fracàs escolar, Concretament, aquest treball 
investiga sobre els diferents factors que el provoquen i si, en corregir aquests factors, 
també es corregeix el fracàs, 

Per tal d'aportar-hi un ordre, el treball sestructura en dues parts. 

La primera recull la definició de fracàs escolar i les seves causes. Aquestes es poden 
sintetitzar en un triangle, on cada un dels vèrtexs en constitueix una. La primera és 
l'alumne mateix: la segona, l'entorn familiar, i, la tercera, el centre educatiu. 

La correcta sinergia d'aquests tres factors aportaran a l'alumne una bona salut aca- 
dèmica. En canvi, si algun d'aquests conceptes falla, l'alumne tindrà possibilitats de 
patir un fracàs escolar, 

La segona part inclou el treball de camp: és a dir, la investigació. Per tal de compro- 
var la meva hipòtesi, basada en els conceptes teòrics, vaig contactar amb una psicomo- 
tricista, especialitzada en nens en edat escolar, Un dels seus pacients que tractava des 
de feia anys va esdevenir l'exemple perfecte per a la meva recerca. 

Al pacient, des de molt petit li havia costat seguir el ritme de la classe, i, de fet, va 
ser la psicòloga del centre qui el va derivar a l'especialista. Aquest nen havia patit la 
defunció del seu pare, la situació socioeconòmica de la seva família no era la més idònia 
i patia per falta d'atenció materna. Aquests factors el portaren a un desinterès total 
per l'àmbit acadèmic i a adoptar una actitud d'inseguretat que camuflava amb una alta 
agressivitat davant de la seva mare, 

Mirat des del punt de vista del triangle educatiu, hi podem veure els tres pilars 
danyats. Lentorn familiar es trobà completament desestructurat per la falta d'un dels 
progenitors, l'entorn escolar no tenia cap sentit pel pacient i, per acabar, l'alumne ma- 
teix, que, arran dels problemes familiars, en creà uns de propis, fet que va afectat, així, 
la seva manera de ser, 

La psicomotricista va tractar amb el pacient aquests tres pilars, mitjançant l'exteri- 


orització dels sentiments de l'alumne i la seva conscienciació respecte a la seva actitud 

hostil a la seva mare. El punt clau va ser, però, parlar de la mort del pare —era un tema 
tabú a casa seva. Així que va poder fer les seves preguntes i resoldre els seus dubtes, se 
li va començar a notar una millora tant personal com acadèmica. 

Com que el mètode per aconseguir una millora acadèmica en el pacient va ser trac- 
tar els tres vèrtexs del triangle, puc confirmar la meva hipòtesi que relaciona directa- 


ment l'ambient en què es mou un alumne amb les seves qualificacions. 

EL LLEVAI, UNA EINA PER A UENOLOGIA 


Z/0E CHOLBI NAVARRO 
Col.legi Sant Pau Apòstol ( Tarragona) 


TUTORA: MARGARIDA RIERA VIDAL 


A causa de la gran importància que tenen els llevats en el món de l'enologia (molt apre- 
ciats actualment), vam decidir dur a terme una investigació sobre la seva influència en 
la fermentació alcohòlica. 

Per aixó, aquest treball de recerca es va basar a fer el seguiment de la fermentació 
alcohòlica i de la influència de diferents variables en aquest procés. 

Es va observar com variava la velocitat de la fermentació alcohòlica, segons les vari- 
ables de la temperatura, el tipus de most emprat com a substrat i la soca de llevat que 
realitzava la fermentació. 

El projecte volia verificar o falsejar les segients hipòtesis sobre la variació de la 


velocitat de la fermentació alcohòlica segons les variables d'estudi: 


1. Respecte a la influència de la varietat de soca de llevat utilitzada, sesperava que la 
soca industrial fos més resistent que la de laboratori davant de situacions adverses. 

2. A efectes de temperatura, sesperava que la velocitat de fermentació augmentés pro- 
porcionalment a l'increment de temperatura. 

3. Respecte al tipus de most utilitzat, sesperava que el que contingués major quantitat 


de sucre fos el que presentés una major velocitat de fermentació. 


A partir d'aquest plantejament, el treball de recerca es va dur a terme seguint el 
segient procediment: 

Primer, es va elaborar una part teòrica en la qual es van definir tots els conceptes 
necessaris per realitzar l'estudi: la vinya i el taim, els llevats i la fermentació. Per a ela- 
borar-la, fou necessari consultar diverses fonts per contrastar la informació. 

A continuació, es va elaborar una part experimental, l'objectiu de la qual havia de 
ser exposar unes conclusions fermes per poder contrastar les hipòtesis presentades 
anteriorment, 

Inicialment es va definir un full de ruta amb tots els punts d'aquesta part (com ara 
el material, l'elaboració de les mostres, el seguiment de la fermentació, l'anàlisi de la 


seva velocitat, etc.). 

La part experimental, doncs, es va basar en el seguiment de la fermentació, a partir 
de la pèrdua de pes diari de les mostres que realitzaven el procés en diferents condici- 
ons. La pèrdua de pes venia donada pel despreniment de CO, provinent de la fermen- 
tació de la glucosa. 

En el laboratori es va obtenir most blanc i negre i sen va determinar el contingut en 
sucres i el possible grau alcohòlic. 

Es van aconseguir dues soques de llevat (Saccbaromyces cerevisge), una de comercial 
i una de laboratori, 

Per a la realització del experiment, va ser necessària elaborar vuit tipus de mostres, 
variar-ne el contingut (tipus de most i soca continguts) i sotmetre-les a una tempera- 
tura òptima (252C) o baixa (130C). 

Cada tipus el vam repetir tres vegades, i cada dia els pesàvem en una balança de 
precisió, per determinar la pèrdua de CO,i poder seguir el procés fermentatiu. 

A partir d'aquestes dades, en vam elaborar gràfics comparatius per comprovar 
la influència de cada variable i de cada gràfic en vam poder extreure les pertinents 
conclusions. 

D'altra banda, es va realitzar un altre estudi per saber en quin grau influia cada vari- 
able respecte a les altres dues. Aquest es va basar en la comparació del valor del pendent 
de les corbes de pèrdua de pes produides per cada variable d'estudi. 

En última instància, en finalitzar la fermentació de les mostres, sen van extreu- 
re les colònies de microorganismes. Aquestes foren observades en el microscopi per 
determinar la possible contaminació de les mostres, a partit de la identificació dels 
microorganismes presents, 

Finalment, les conclusions extretes foren les segients: 

1.- Respecte a la varietat de soca emprada, obtenim que: 

— La soca comercial sadapta millor que la soca de laboratori a la fermentació. 

—El rendiment de les dues soques només varia en condicions adverses. 

2.- Respecte a la temperatura a la qual es realitza la fermentació, s ha obtingut que: 

— La temperatura de 250C és més òptima per al llevat que la de 130C. 

— La fase de latència del llevat és molt més curta o inexistent a 250C 
3.- Respecta al most i la seva quantitat de sucre, comprovem que: 

— Una concentració de sucres molt elevada comporta un estrès pet al llevat. 


—Una concentració elevada de sucres farà que s'arribi a un grau alcohòlic més elevat. 
U t levada d farà q g 

Respecte al grau en què les 3 variables d'estudi influeixen en la velocitat de la fer- 
mentació, es pot observar que: 
—La temperatura és el factor que presenta una major influència, seguit pel most i 


pel tipus de soca, en darrer lloc. 

QUÈ LI PODRIA DIR SIGMUND FREUD 
A MAFALDA2 


CECÍLIA GARCÍA GUERRERO 


Institut Andreu Nin (El Vendrell) 


TUTORA: LAURA PELLICER GARCÍA 


I Mafalda va començat a patlar-me, però no xerrant sense parar, sinó de mica en mica. 
Va anar ajuntant sons i, amb el temps, em va començar a comentar coses, com ara in- 
quietuds, pors, somnis... Però d'això no fa poc temps, ja que va començar a fer-ho quan 
tot just jo era petita. 

Quan jo era xiqueta ja llegia Mafalda, no sé si entenia res, però la llegia. A mesura 
que jo anava creixent, manava empapant de totes les seves historietes, quasi me les 
sabia de memòria, perquè mencantaven, i les rellegia un cop i un altre. Amb els anys 
jo anava copsant cada vegada més el sentit de les historietes de Quino, el perquè de les 
accions dels personatges, de les seves paraules. Al final vaig saber perfectament caracte- 
ritzar-los tots i treure'n l'entrellat. Era molt conscient que, com més vegades rellegís les 
tires, més les entendria i més em faria riure l'humor tan peculiar de Quino. 

La meva vida va fer moltes voltes abans de fer cap a l'INS Andreu Nin i caure a les 
mans de Mafalda i Freud. Però un bon dia, rellegint les tires i coincidint que a Filosofia 
estudiàvem el filòsof Sigmund Freud, em va semblar veure una possible relació entre 
ambdós personatges, i vaig decidir trobar-la o, al contrari, demostrar que entre ells no 
n'hi havia cap. 

La vida de Quino em començava a resultar interessant i, per tal de saber com li va 
sorgir la idea de Mafalda, vaig resseguir tota la seva trajectòria, des que era un nadó 
fins al dia a dia actual de l'escriptor, passant pel moment en què li sorgí la creació de 
Mafalda i de tots els seus amics. També em vaig plantejar què va fer possible aquest 
sorgiment, què és el que el va impactar tant de la societat i també de la seva vida que va 
provocar el naixement de Mafalda i els seus amics. 

Semblava simple, però, com vaig poder comprovar un temps després, no ho era. 
Quasi vaig haver d'escrutar cada vinyeta, trobar-hi algun indici que em fes pensar en 
Freud. Cada vinyeta, cada pàgina, cada llibre va haver de ser revisat. Posteriorment van 


ser apuntades les possibles relacions. 

Empapar-me de Sigmund Freud potser va ser un mica més complicat, ja que les 
seves obres són molt compactes. Poder extreure, doncs, idees clares i fermes de la seva 
teoria de la psicoanàlisi va esdevenir una tasca àrdua, però no impossible, 

Sigmund Freud va néixer el 6 de maig de 1856, a Freiberg, i va ser un filòsof ale- 
many brillant. La seva estructura familiar estava formada per la mare, el pare, cinc 
germanes més grans i ell. 

Tot i les mancances econòmiques de la família, els seus pares es van esforçar perquè 
Sigmund pogués anar a la universitat a estudiar-hi medicina i s'hi va graduar uns anys 
després com a metge. Ireballà sota la direcció de Theodor Meynert, a l'Hospital Ge- 
neral de Viena, entre els anys 1883 i 1885. 

Com a investigador mèdic, va ser el pioner de proposat l'ús terapèutic de la cocaina 
com a estimulant i analgèsic. 

Quan va casar-se amb Martha Bernays, obrí una clínica especialitzada en desordres 
nerviosos. Lany 1885 Sigmund completà la seva formació mèdica amb el famós neu- 
ròleg Martin Charcot, a l'hospital Sapètrière. Charcot experimentava l'aplicació de la 
hipnosi al tractament de la histèria, com a teràpia, fet que va suggerir-li la idea que la 
ment podia provocar síndromes físics. Els descobriments de Charcot van dur a Freud a 
entendre que els processos mentals inconscients poden afectar el comportament. 

Per tant, després d'haver estudiat la vida de Quino, lon, el perquè i el quan va 
crear Mafalda i va caracteritzar tots i cadascun dels personatges, després d'haver-me 
empapat de la vida de Sigmund Freud i d'haver-me assabentat de les seves fites, des- 
prés d'haver mirat totes i cadascuna de les vinyetes buscant indicis o bé pistes que em 
poguessin esclarir el resultat de la meva hipòtesi, després de tot això, vaig començar a 
trobar, al llarg de les vinyetes, paraules, frases dites per Mafalda que em van recordar la 
psicoanàlisi de Sigmund Freud (vaig trobar referències que es podien relacionar amb 
els quatre pilars que en sostenen la teoria: la personalitat, els somnis, la psicoanàlisi i 
el complex d'Èdip). 

Per tant, amb aquestes troballes vaig poder respondre de manera afirmativa la 
meva hipòtesi, i vaig poder argumentar que sí que existia una relació entre la teoria de 


Sigmund Freud i les vinyetes de Mafalda dibuixades per Quino. 

DISSENY, CONSTRUCCIÓ I VOL 
D'UNA AERONAU NO TRIPULADA 


XAVIER JUST MUNOzZ 
La Salle (Reus) 


TuroR: Jossp ANTONI JIMÉNEZ BAIGET 


Volar. Poca gent sescapa de la màgia que desprèn aquesta paraula. Per alguns, és una 
acció més, per uns altres, és una manera de viatjar, i, per molt pocs, és un estil de vida. 

Quan preguntes a algú si li agradaria volar, respon sempre que sí, però som pocs els 
que fem un pas endavant i intentem complir aquest somni. Transformem el somni en 
realitat i el convertim en passió i vocació, 

Aquest treball és la culminació de sis anys dedicats a l'aeromodelisme, durant els 
quals he pogut aconseguir posar en pràctica l'essència d'aquest hobby: dissenyar i cons- 
truir, des de zero, una màquina voladora. 

El treball en descriu pas a pas totes les etapes: des de la idea inicial fins a la prova 
de vol. En aquest treball hi he intentat combinar les tècniques de disseny i construcció 
clàssiques, amb les més actuals: això es fa present en la utilització de simuladors d'aero- 
dinàmica, d'una banda, i de fórmules matemàtiques escrites sobre paper amb bolígraf, 
d'una altra, o en la utilització de fusta, d'una banda, i de fibra de carboni, d'una altra, 
o en la construcció d'ales en costelles, d'una banda, i d'ales en motllo d'escuma visco- 
làstica, de l'altra. Per aconseguir el propòsit final, no em volia estancar ni en les noves 
tecnologies ni en la tecnologia de tota la vida: he intentat trobar una harmonia entre 
totes dues. 

Moltes persones s'han sorprès de la mida de l'avió i m'han preguntat per què era tan 
gran. La explicació és senzilla: per començar, ja disposava d'un motor i, com que un de 
nou surt molt cat, tot el disseny gira al seu voltant. D'altra banda, :amb què preferim 
viatjar en un temporal a alta mar: en un transatlàntic o en una embarcació de rem2 
Doncs en l'aeromodelisme passa el mateix: com més gran és l'avió, menys l'afecten els 
fenòmens atmosfèrics, i més dòcil i majestuós és en el vol. 

He de dir que aquest treball és un treball complet, és a dir, he fet totes les etapes 
assumint en tot moment les conseqiències que podien comportar: hauria sigut molt 
fàcil haver dit que l'avió volava molt bé sense que realment hagués volat. S'ha de tenir 
present que no es tracta d'un avió comprat, ja fet, d'un avió que, si es trenca, et fa pena 


i et sap greu pels diners que t'ha costat, però que al capdavall saps que en pots comprar 

un d'idèntic. En el meu cas, per dissenyar l'avió hi vaig dedicar més de 400 hores, fent 
càlculs, trencant-m'hi el cap i fent-me alguna ferida amb les eines. Està construit des 
de zero. Tot això provoca que, en el moment que l'avió ha de volar per primera vegada, 
et passin pensaments de tot tipus pel cap. :Realment el disseny permetrà que voli2 
Els models comercials estan més que provats, però aquest, nol sEstarà ben construit 
iLestructura aguantarà les forces a què es veurà sotmès durant el vol2 :El sabré pilotarè 
Ostresl, si el trenco, ja li puc dit adéu al treball de recercal lot això fa que els nervis 
aflorin. Per mi, va ser com si hagués hagut de demanar al metge que sotmetés un fill 
meu a una complicada operació. 


Espero que aquest treball us agradi i us faci gaudir tant com jo he gaudit de fer-lo. 

LA PORTA DE TARRAGONA 


DaAvip LoBO ALCOVERRO 
Institut Sant Pere i Sant Pau ( Tarragona) 


TUTOR: ÀNGEL CASADO GÓMEZ 


Tarragona fa més de 2000 anys va ser una gran potència dins de l'imperi romà i es 
va convertit en la capital de la Hispania Citerior, Aquest fet va deixar, en la nostra 
ciutat, una gran petjada que actualment veiem en els grans aixecaments arquitectònics 
romans que han arribat fins als nostres dies. La Porta de Tarragona vol donar transcen- 
dència a un dels edificis que no s'han conservat: el temple de Júpiter. 

Tot i això, no és el temple de Júpiter de l'antiga Tàrraco el motiu ni la idea principal 
de la realització del meu treball de recerca. Només és un mitjà del motiu principal: 
solucionar un problema de pas per als vianants al polígon doci de les Gavarres de 
Tarragona, 

Actualment hi ha un pont que uneix les dues parts del polígon i que creua la T-11, 
però no ofereix la possibilitat de creuar-lo a peu. 

Un cop tenia el problema, s'hi havia de buscar una solució. I aquí va sorgir la idea 
de construir un edifici d'unió entre els dos costats del polígon que oferís la possibilitat 
de creuar a peu sense problemes la T-11. Però podia matar dos ocells d'un sol tret, si 
convertia aquest edifici en una icona per a la ciutat i li donava un valor i una oferta 
cultural. És per això que, abans de començar a dissenyar la Porta de Tarragona, vaig 
dur a terme una breu investigació sobre la història, evolució i actualitat del polígon, a 
fi de decidit quin tipus d'edifici era l'idoni per a l'entorn. Això va determinar que és ne- 
cessari potenciar el creixement d'aquest entorn, sobretot complementant l'oferta doci 
que ofereix actualment. 

A l'hora del disseny de l'edifici, vaig aprofitar l'herència dels nostres avantpassats 
romans i la vaig fusionar amb els últims avenços tecnològics i arquitectònics per ob- 
tenir una construcció avantguardista i original. Però vaig voler conservar l'estructura 
inicial de l'antic temple de Júpiter, amb les seves columnes, però aquestes unides amb 
grans plaques de vidre que farien de paret. A partir d'aquí, vaig començar a elaborar la 
Porta de Tarragona. Cal dir que, a l'hora de dissenyar els ciments de l'edifici, vaig patir 
certes complicacions que em van fer redissenyar gairebé tot l'edifici. Per començat, els 


ciments estaven al descobert, perquè per sota hi passa la carretera T-11. Però, mentre 

jo estava dissenyant l'edifici, unes obres van començar a canviar-me el terreny, Per so- 
lucionar aquest problema, em vaig entrevistar amb un dels encarregats del disseny de 
les obres del Ministeri de Foment. Aquesta persona em va aclarir l'assumpte i em va 
proporcionar els plànols finals de l'obra. A partir d'aquests plànols, vaig aixecar l'edi- 
fici a sobre de les obres que es feien. Després d'això només va ser questió d'anar fent 
incorporacions en el disseny: detalls, tecnologies i idees que fessin encara més atractiu 
aquest projecte. 

Aquest treball, realitzat amb el gran suport del meu tutor, ha esdevingut un treball 
que, a més de servir-me acadèmicament, vol ajudar a solucionar problemes reals que 


afecten el nostre dia a dia i que amb una mica de vista es podrien solucionat fàcilment. 

LA TERÀPIA NATURAL A CAMBODJA. 
RECERCA D'UN ANTIFÚNGIC 
D'ORIGEN NATURAL 


MARINA ROURE ALONSO 
Escola Puigcerver (Reus) 


TUTORA: MIREIA BALCELLS HERNANDEZ 


A primera vista, Cambodja sembla una nació de gent lluminosa i alegre, però mentre 
realitzava aquest treball vaig veure que és un país de contradiccions. Precisament, el 
que més crida l'atenció és el contrast entre el seu passat imperial i el tràgic passat recent. 
Des dels dies del règim dels lhmers rojos, els cambodjans s'han anat trobant immer- 
sos en situacions històriques doloroses que han definit la relació amb els seus veins: 
Tailàndia i Vietnam, uns veins que han temut i admirat alhora. En acabar la guerra, 
Cambodja comptava només amb vuit metges, a causa de l'exterminació que els Rhmers 
rojos van dur a terme, Actualment, les despeses en salut representen tan sols un 896 
dels pressupostos públics, i la formació de personal mèdic és urgent —sobretot a les 
zones turals. Els preus que un cambodjà ha de pagar quan va al metge són, general- 
ment, desproporcionats, si tenim en compte la seva capacitat adquisitiva. 

Atesa l'escassetat d'antifúngics que hi ha actualment, en comparació amb altres 
medicaments, i els efectes secundaris que provoquen en algunes persones, l'objectiu 
d'aquest treball està dirigit a comprovar la possibilitat d'obtenir, a Cambodja mateix, 
un antifúngic natural que tingui una efectivitat igual o molt semblant a un antifúngic 
sintetitzat en un laboratori i en el mateix període de temps. 

El treball es divideix en dues parts. La primera situa el lector i hi consta la infor- 
mació necessària per realitzar i comprendre la segona part del treball, que és la part 
experimental. 

La segona part ha consistit a aplicar el mètode de la difusió en disc, per tal de com- 
parar l'efectivitat de diversos possibles antifúngics respecte a tres espècies fúngiques 
diferents ( Aspergillus fumigatus, Candida albicans i Microsporum gypseum). S'han selec- 
cionat 6 substàncies naturals diferents (all, calèndula, orenga, àloe vera, menta i mel) 
que, segons la informació que s'ha recollit, tenen propietats antifúngiques i, mitjançant 
el mètode de la difusió en disc, se n'ha comparat l'activitat amb 4 antifúngics control 
(amfotericina B, caspofungina, voriconazol i itraconazol) respecte a les 3 espècies fún- 
giques. De cada substància natural, se n'ha preparat una maceració i una infusió (al 


5096), per tal de descartar la sensibilitat dels principis actius a l'escalfor. 

Amb la realització d'aquest treball, s'ha pogut comprovar que les plantes realment 
tenen propietats curatives, perquè han inhibit el creixement dels fongs en un medi 
de cultiu. En finalitzar la part experimental del treball, s'ha observat que, per als tres 
fongs, la preparació natural més eficaç ha estat preparada amb l'all, i l'antifúngic de 
síntesi més eficaç ha estat el voriconazol. Si posem en comú aquests resultats, hi veiem 
que la diferència d'eficàcia (en aquestes concentracions) no és gaire gran. 

Els resultats obtinguts són esperançadors, ja que, en aquestes condicions, la hipò- 
tesi del treball es compleix. Les substàncies naturals han mostrat una activitat molt 
semblant (fins i tot a vegades superior) als antifúngics obtinguts al laboratori. Per tant, 
segons els resultats obtinguts, a Cambodja s'hi podria obtenir, de manera totalment 
casolana, una substància (all) l'activitat antifúngica de la qual és molt semblant a la 
que mostra el voriconazol, un antifúngic obtingut al laboratori. Tot i així, cal reconèi- 
xer que s'hauria de fer un estudi molt més exhaustiu i específic per afirmar aquesta 
aplicació, abans d'aplicar-la com a teràpia, és a dir, s'haurien de realitzar uns estudis in 
vivo per determinar-ne l'acció fora dels cultius i veuren la toxicitat. 

Tot i haver obtingut aquests resultats, cal tenir en compte que molt probablement 
haurien variat si les substàncies naturals no s'haguessin preparat amb una concen- 
tració del 5096. També poden variat els resultats en funció de les condicions en què 
creixen la plantes i el moment en què es cullen: si les plantes haguessin estat collides 
en una època diferent de l'any, segons l'estat de maduresa dels seus principis actius, 
l'efecte hauria pogut ser diferent. 

En resum, tot i que hi ha algunes excepcions, en els resultats hi hem pogut veure 
que, en general, el voriconazol sempre ha mostrat tenir una major eficàcia que els pro- 
ductes naturals que s'han utilitzat en aquest estudi. Per la qual cosa, podem concloure 
que és cert que la medicina convencional és més eficaç (en aquestes proporcions) que 
la teràpia natural. Per aquesta raó, en general, es prioritza el consum de productes 
sintetitzats en un laboratori, ja que en la teràpia natural cal una major quantitat de 
substància que no pas en la teràpia convencional, perquè en aquesta el producte hi 
actua amb més rapidesa sobre la mateixa infecció. Tot i així, quan es va iniciar aquest 
treball, es va fer per saber si els cambodjans, que no tenen cap altra alternativa, podri- 
en aconseguir un remei al seu abast. A Cambodja no hi ha prou metges, i els que hi ha 
consideren la sanitat com un negoci més que no pas un servei a la comunitat. En qual- 
sevol cas, en aquest treball hi demostrem que les plantes tenen propietats curatives i 


que hi ha la possibilitat de guarir malalties, tot i que el procés sigui més lent. 

LA CONTAMINACIÓ ACÚSTICA: 
ELABORACIÓ D'UN MAPA SÒNIC 
DE L'INSTITUT 


Jupir lonpRÀ FILELLA 
Institut Domènech i Montaner (Reus) 


Turon: Jesús PascuaL MoRóÓN 


Sovint la contaminació interessa. Però, quan es pregunta a algú què pensa de les con- 
taminacions acústica i lumínica, aquestes queden en un segon terme, Per sort, cada 
dia es pren més consciència de la importància de viure en un ambient amb poc soroll 
ambiental. Hi ha ajudat el fet de difondre els resultats d'estudis sonors fets en diferents 
situacions i el fet d'impulsar els esforços (de manera personal i social) per reduir les 
fonts de soroll. Un treball de tecerca com aquest contribueix a aquest É. 

El terme contaminació acústica fa referència al soroll, quan aquest es considera 
com un contaminant, és a dir, quan comporta un so molest que pot produir efectes 
fisiològics (com ara la pèrdua d'audició) i psicològics (com ara la irritabilitat), ambdós 
nocius per a les persones. 

La contaminació acústica pertorba les diferents activitats comunitàries, interfereix 
en la comunicació parlada, base de la convivència humana: interfereix en el son, el 
descans i la relaxació, impedeix la concentració i l'aprenentatge, i, el que és més greu, 
crea estats de cansament i tensió que poden degenerar en malalties de tipus nerviós i 
cardiovascular, Una bona acústica dins de l'aula és un requisit essencial per tal que la 
comunicació oral sigui fàcil i fluida. Diferents estudis demostren que una mala acústi- 
ca, en el moment de l'aprenentatge, es tradueix en una deficiència en l'adquisició de les 
tasques cognitives (lectura, atenció, memorització i capacitat de resoldre problemes). 

La causa principal de la contaminació acústica és l'activitat humana. La llei regula 
la intensitat sonora permesa en diferents àmbits, i la seva implantació millora la nostra 
qualitat de vida. 

El treball consta de dues parts. Una de teòrica, on es parla de què és el so, quines en 
són les característiques (to, timbre, intensitat, velocitat de propagació i fenòmens físics 
que nafecten a la propagació), de quina manera perceben el so els humans i quines 
són les tècniques de l'estudi del so. També s'hi estudien els efectes de la contaminació 
acústica sobre la salut, els efectes de les fonts de soroll i els efectes de la legislació vigent. 
Per finalitzar aquesta part, tractem, en concret, la contaminació acústica en els centres 


educatius, la qual cosa ens serveix per connectar amb la part experimental. 

La part experimental ha consistit a elaborar un mapa sònic de l'institut. Per fer-ho, 
s'ha emprat un sonòmetre que, connectat a una consola de l'equip MultiLab, ha permès 
processar informàticament el tractament de les dades. Aquesta part ha comprès diferents 
etapes: recollir dades de la intensitat sonora a diferents llocs del centre (excepte a l'inte- 
rior de les classes) per determinar el nivell d'intensitat sonora ambiental del centre (cosa 
que ha comportat una prèvia planificació, uns entrebancs provocats per mesures que no 
sortien bé i s'havien de repetit, etc.), processar aquestes dades per fer-ne una valoració, 
verificar el compliment de les normatives i les ordenances sobre el soroll, confegir el mapa 
sònic de l'institut en determinats espais (bar, biblioteca, aula de metall, aula d'informàti- 
ca i passadís) en unes hores determinades, i fer un estudi estadístic del grau d'afectació de 
la contaminació acústica als companys de l'institut, mitjançant unes enquestes. 

El mapa sònic ens permet conèixer les característiques sonores del centre: fixat uns 
objectius que permetin protegit la salut física i emocional dels que hi treballen: planificar 
els usos de les diferents instal-lacions i modificar o regular el trànsit del l'alumnat: apli- 
car, si escau, mesures correctores on calgui, informar tota la població sobre els nivells de 
soroll màxims que no s han de superar, i impulsar i fomentar programes d'informació i 
conscienciació per a l'alumnat. 

Les dades d'intensitat sonora obtingudes en els mesuraments evidencien que hi ha 
espais on la mitjana és més elevada, com ara al bar a les hores del pati o al passadís durant 
els canvis de classe, on s'ha arribat a superat els 88 dB. 

També en les aules de cicles, on hi ha maquinària en funcionament (com passa a 
l'aula de metall), la mitjana d'intensitat és elevada i s'hi determina clarament que aquesta 
intensitat baixa en el moment en què les màquines sapaguen. 

De cara a reduir el soroll al centre, s han proposat unes senzilles recomanacions: 


Fer campanyes de conscienciació (cartells, premis, enquestes... ). 


1. Anar actualitzant el mapa sònic i fer un seguiment dels resultats. 

2. Realitzar millores continuades a les instal-lacions del centre (insonoritzar certs es- 
pais, revisar l'estat dels fluorescents, revisar els equips rotatius, vestir les parets per 
evitar reverberacions, recobrir canonades, posar doble vidre a les finestres, mantenir 
en bon estat les gomes de les potes de taules i cadires, fer que el sistema d'altaveus no 
sigui estrident...). 

3. Establir una bona organització i disciplina, per tal de minimitzar la generació de 


soroll. 


En definitiva, hauríem d'implantar, entre tots, la cultura del silenci, com una eina que 


ens permeti millorar el rendiment escolar i la salut. 

MEMORANDA: UN PASSEIG DIARI 
PER LA CULTURA ROMANA 


JÚLIA VILAFRANCA MOLERO 
Institut Gabriel Ferrater i Soler (Reus) 


TUTORA: LíDIA MARTÍNEZ FLORES 


El memoranda és un dietari que permet als lectors endinsar-se, durant el transcurs d'un 
any, en un viatge a través de la cultura romana, Té com a finalitat poder anar descobrint 
dia a dia tot un món de mitologia, literatura i cultura romanes d'una manera molt 
amena i entretinguda. 

Aquest dietari està organitzat de manera que cada mes està dedicat a déu o deessa 
romans —els que m'han semblat més adequats i representatius. Diàriament, hi va apa- 
reixent informació molt diversa (literatura, política, efemèrides, etc.) però sempre rela- 
cionada d'alguna manera amb el déu al qual està dedicat el mes, bé perquè hi apareix el 
déu explícitament, bé perquè està relacionada amb el seu àmbit d'influència i/o actua- 
ció. A més, com ja he dit, diàriament hi apareix alguna efemèride, és a dir que podem 
saber si un dia concret va passar alguna cosa relacionada amb el món romà. Aquestes 
efemèrides són l'única informació que apareix al dietari que no està relacionada amb el 
mes al qual pertanyen. Els déus escollits són, en ordre d'aparició: Júpiter, Vulcà, Mart, 
Cupido i Venus, Mercuri, Juno, Diana, Apol-lo, Bacus, Minerva, Neptú i Plutó. 

La informació que apareix al dietari ha estat escollida minuciosament. Abans d'ela- 
borar-lo vaig fer una tria de la que creia que era necessària perquè el lector es fes una 
idea general de la grandesa del món llatí, aquesta tria incloia: aspectes relacionats amb 
la literatura, aurea dicta (sentències daurades), llatinismes de vigència actual, obres 
d'art tant d'aquella època com posteriors però relacionades amb Roma, personatges 
importants, fets històrics, mitologia, festes religioses i aspectes culturals i del dia a dia 
dels romans. Tot i això, hi apareix qualsevol altra dada o curiositat que em va semblar 
destacable. 

Pel que fa al títol del treball aquest ja em rondava pel cap des d'un bon principi. Em 
semblava que un bon títol per a aquest dietari, un recull d'aspectes importants de la 
cultura, llengua i història romanes, seria Memoranda. Aquest mot llatí és un gerundiu 
neutre plural que, literalment, significa ccoses que han de ser recordadesx, Per això, em 
va semblat un molt bon títol d'aquest dietari, ja que servia com a presentació i síntesi 


del recull que hi havia a l'interior: un recull de fets, personatges, festes religioses, etc., 

relacionats amb el món romà que eren dignes de ser recordats. Crec que aquest títol, a 
més, remarca la importància de tot allò que hi ha escrit al dietari i accentua la grandesa 
de tot allò relacionat amb el món romà, que, com bé el títol diu, ha de ser recordat per 
sempre, 

El subtítol el vaig posar perquè em va semblar que donava algunes pistes al lector 
sobre què hi trobaria: passeig diari fa referència al fet que sigui un calendari amb infor- 
mació diferent cada dia i cultura romana, al tipus d'informació que s'hi trobarà, 

Tot el que apareix al dietari m ha semblat interessant, important i, a més, reflecteix 
en gran manera la immensitat d'aquest món que segueix tan i tan viu. El propòsit 
d'aquest treball era que fos representatiu de tot aquest món tan ampli: però em vaig 
trobar dues dificultats que em van impedir elaborar el dietari de la manera que hauria 
desitjat. D'una banda, la impossibilitat de reflectir la magnitud d'aquest ampli món 
esmentat i, de l'altra, la dificultat de sintetitzar tanta informació en només 365 dies. 

Finalment, crec que, malgrat que el treball no reflecteix la immensitat del món i 
la cultura romans —sinó que ho fa en una petita mesura— ha estat molt satisfactori 
personalment, ja que m'ha servit per ampliar de manera molts significativa els meus 
coneixements sobre la llengua llatina i la cultura romana i, així mateix, espero que ho 


faci amb els lectors. 

ON ÉS L'EQUILIBRI DE CATALUNYA: 


ALEIX XIFRÉ SALVADÓ 
Institut Gabriel Ferrater i Soler (Reus) 


TUTORA: MONTSERRAT ESTREM FERRÉ 


Aquest treball busca de manera aproximada on és el punt d'equilibri de Catalunya, en 
altres paraules, on es trobaria el centre de gravetat, suposant que el sòlid del qual es 
busca el centre de gravetat és el relleu de Catalunya i la base seria un tall a nivell del 
mar. 

El desenvolupament del treball permet també trobar dues dades interessants com 
el volum de Catalunya i també el pes. 

Per arribar a trobar el punt d'equilibri del país en el treball es fan servir mètodes 
aproximatius, ja que dades com el pes, la superfície o el volum de Catalunya és pràcti- 
cament impossible trobar-les amb exactitud. 

El treball es desenvolupa en cinc passos fins a arribar a l'objectiu final. 

El primer pas és quadricular Catalunya en unitats de territori petites, per utilit- 
zat-les com els elements que serviran per aproximar els valors reals de pes i de volum. 
És a dir, aproximarem els valors reals d'aquestes magnituds per les quals calculem a 
cada unitat de territori. 

El segon pas és fer un mapa orogràfic. Primer es trien les corbes de nivell del mapa 
topogràfic de Catalunya que més ens convenen i, un cop triades, creem un mapa amb 
les corbes triades fent servir paper vegetal. D'aquesta manera aconseguim construir un 
mapa orogràfic amb les altures convenients i amb la mateixa escala que tots els mapes 
que farem servir. 

El tercer pas és determinar el volum que correspon a cada unitat de territori segons 
la situació d el mapa. Per fer-ho es divideix cada unitat de territori en 25 unitats me- 
nors, de les quals es busca l'altura mitjana i es fa el càlcul per trobar el volum de cada 
unitat de territori. Amb la suma de tots els volums de les unitats de territori calculem 
el volum total de Catalunya. 

El pas segúent, el cinquè, és trobar el pes que correspon a cada unitat de territori. 
Per trobar el pes, primer s'ha de buscar la densitat dels materials que formen el sòl, i 
per calcular la densitat que correspon a la unitat de territori, es busca la mitjana dels 


materials que es troben en la unitat de territori que sestudia. Quan és tenen totes les 

densitats que corresponen a cada unitat de territori, es calcula el pes multiplicant la 
densitat que li correspon pel volum, i així en totes les unitats de territori. Per arribar al 
pes total de Catalunya, només cal sumar tots els pesos. 

Lúltim pas, un cop calculat el pes, és trobar el punt d'equilibri de Catalunya. Per 
fer-ho es recorre a un mètode de ponderació semblant al que sutilitza per trobar el 
centre geogràfic d'una àrea. Primer s'assigna un sistema de coordenades a la retícula 
quadrangular feta anteriorment. La ponderació que es fa servir en el centre geogràfic 
se substitueix pel pes a cada unitat de territori. Per calcular el valor mitjà es busca la 
mitjana aritmètica de les coordenades en l'eix X i les coordenades en leix Y. Quan s'han 
trobat les coordenades en el sistema de coordenades creat, es passen a coordenades 
UTM fent servir un factor de conversió. I utilitzant un convertidor calculem les coor- 
denades per localitzar el punt geogràficament. 

Buscant la informació de les coordenades geogràfiques a través de la pàgina vveb 
de l'Institut Cartogràfic de Catalunya es troba la ubicació del punt d'equilibri de Ca- 
talunya al municipi de Lladurs, a la comarca del Solsonès, concretament a prop de les 


masies del Clop i la Tàpia. 

VIOLÈNCIA MASCLISTA JUVENIL 


JÚLIA SARROCA VÀÉZQUEZ 
Col.legi Sagrat Cor de Jesús ( Tarragona) 


TUTOR: JOAN ANDREU TORRES SABATÉ 


Actualment, presumim de conviure en una societat igualitària en què les barreres 
per questions de sexe, cultura, raça i religió són inexistents. Però aquesta és la nostra 
realitats 

El paper de la dona al llarg de la història es caracteritza per un seguit de lluites 
constants pel reconeixement dels seus drets i la igualtat entre homes i dones, sobretot, 
en d'una societat marcada per un sistema patriarcal. 

En l'àmbit laboral, educatiu, econòmic, cultural, religiós, familiar, en els mitjans de 
comunicació, etc., la dona ha mantingut durant molts segles un paper d'inferioritat en 
el qual estava sotmesa a la voluntat de l'home, que tenia poder sobre ella. 

Consegúentment, davant d'aquesta gran desigualtat de sexes, s'han anat produint 
diversos moviments feministes sorgits a partir de la Revolució Francesa i la Revolució 
Industrial (segles xVII i xix) per assolir la igualtat. 

A poc a poc, les dones han aconseguit integrar-se en l'educació, tenir feines remune- 
rades, el dret al vot, la independització econòmica, etc. Però malgrat tots aquest canvis, 
la dona segueix patint desigualtats en la nostra societat. 

Per aquesta raó, homes i dones segueixen lluitant per obtenir una igualtat real i 
sincera, Però perquè es produeixi, hi ha d'haver un canvi profund en tots els àmbits: 
leducació, la remuneració del treball de la dona, el repartiment de les tasques de la llar, 
la imatge que en difonen els mitjans de comunicació, etc. 

Per aportar un granet de sorra a d'aquesta lluita, s'ha decidit investigar sobre la 
realitat d'aquesta societat centrant-se en la violència masclista juvenil en les relacions 
de parella i descobrir si realment estem en una societat igualitària o encara queda camí 
per recórrer, 

S'han analitzat els diferents tipus de masclisme, les maneres en les quals es pot 
presentat, les característiques dels agressors i les víctimes, els conflictes més comuns i 
on es pot recórrer en cas d'agressió o què fer per prevenir-la. 

Amb la intenció d'analitzar la situació actual, s han realitzat més de 160 enques- 


tes a joves dentre 15 i 25 anys de forma completament anònima perquè poguessin 

respondre d'una manera sincera i sense cohibició, i així obtenir els resultats més fiables 
possibles i més fidels a la realitat. 

Durant l'anàlisi individual i grupal dels resultats de les enquestes, s'ha comprovat 
que realment la societat en què convivim no és igualitària al cent per cent, que entre 
el jovent segueixen havent-hi casos de violència malgrat que no en siguem conscients. 

Tot i que en aquesta lluita s'ha avançat molt gràcies a diversos factors com l'edu- 
cació, els programes de prevenció, el tractament d'aquests temes a través dels mitjans 
de comunicació, etc., encara queda molt camí per fer, ja que moltes persones no són 
conscients que exerceixen aquesta violència o que la pateixen. Í d'altres no entenen la 
grandiositat del problema. 

Es fa palesa la necessitat d'informar bé els joves, els més grans i també els més pe- 
tits, homes i dones, sobre aquest tipus de violència, que s'hi mostrin interessats i que 
amb l'ajuda de tothom aquesta igualtat que la majoria diuen que defensen es convertei- 
Xi en una realitat present en tots nosaltres. 

Amb els resultats obtinguts en el treball de camp, es veu com realment són necessa- 
ris programes de prevenció i tallers, com c Talla amb els mals rotllosx i veure que també 
és molt necessari com a mínim recordar un dia l'any (25 de novembre, Dia Internaci- 
onal de l'Eradicació de la Violència de Gènere) que aquesta violència és present en el 
nostre dia a dia i la necessitat d'eradicar-la. 

Aquest procés d'igualtat encara no ha acabat, hi ha molta feina per fer i la manera 
més fàcil de canviar les actituds és actuar sobre la gent jove, formant-la i educant-la, ja 
que és el futur i serà l'encarregada d'ensenyar i educar les noves generacions: però per 
poder-ho fer és necessari que treballem tots a una, conscienciant-nos i actuant. 

La igualtat és a les nostres mans, tothom d'una manera individual podem contribu- 


ir a canviar el rumb de la nostra societat cap a millor i cap a una igualtat real. 

Aquest llibre, que recull vint-i-tres treballs guanyadors dels 
Premis Consell Social URV de recerca de secundària i cicles 
formatius de grau superior, dels cursos 2010-11 i 2011-12, té 
un doble objectiu: fer un reconeixement als autors i els centres 
de secundària premiats, i engrescar els nois i noies que ara 
comencen a fer el treball de recerca, donant-los recursos perquè 


facin (però sobretot perquè aprenguin a fer) bona recerca. 


